Vecmīlgrāvis

Vecmīlgrāvis ir Rīgas pilsētas apkaime Ziemeļu rajonā, kurā ietilpst Rīgas pilsētas daļas Rīnūži un Ziemeļblāzma. Vecmīlgrāvja apkaime atrodas Rīgas Z daļā netālu no Daugavas ietekas jūrā. Pa sauszemi tā robežojas ar Vecdaugavas, Trīsciema un Mīlgrāvja (savienojums pa Mīlgrāvja tiltu) apkaimēm, bet pa ūdeni tai ir robežas ar Sarkandaugavas, Kundziņsalas, Voleru, Bolderājas, Daugavgrīvas un Mangaļsalas apkaimēm. Vecmīlgrāvja apkaimes robežas ir Mīlgrāvis, Daugava, Audupe, Laivinieku iela, pieveddzelzceļš no Atlantijas ielas līdz Ziemeļblāzmas stacijai, dzelzceļa līnija Zemitāni—Skulte līdz Mīlgrāvja tiltam.

Vecmīlgrāvja apkaimes kopējā platība ir 6,073 km², kas ir par 1/5 vairāk nekā vidējais apkaimes platības rādītājs Rīgā. Pa perimetru apkaimes robežas garums ir 11 701 metri. Iekšēji Vecmīlgrāvja apkaime sastāv no 2 atsevišķiem rajoniem — ZR daļā Rīnūži (primāri ostas teritorija), centrālajā un DA daļā Vecmīlgrāvis (primāri dzīvojamā teritorija), lai gan nereti tiek atsevišķi izdalīta arī Ziemeļblāzmas teritorija, kas atrodas Vecmīlgrāvja apkaimes centrālajā daļā. Apkaimes robežas ir skaidri identificējamas, jo to no ZR, R, DR un DA puses apņem virszemes ūdens objekti, bet Z robežu veido dzelzceļa līnijas. Ņemot vērā jau esošo apkaimes raksturu un tās platību, Vecmīlgrāvja apkaimē arī perspektīvā būs vismaz 2 lokālie centri, taču kopumā šo teritoriju var uztvert un attīstīt kā telpiski un funkcionāli vienotu teritoriju — apkaimi.


Pitonu dzimta

Pitonu dzimta () ir čūsku apakškārtas dzimta. Šīs čūskas nav indīgas un tās var sastapt Āfrikā, Āzijā un Austrālijā. Daži pārstāvji no šīs dzimtas ir starp lielākajām čūskām uz pasaules. Šajā dzimtā ietilpst astoņas ģintis un 26 sugas.


Pitoni

Pitoni (Python) ir pitonu dzimtas ģints. Pitoni nav indīgi un tie dzīvo Āfrikā un Āzijā. Pitonu ģintī ietilpst 7 sugas.


Augusts Bīlenšteins

Augusts Johans Gotfrīds Bīlenšteins (; — ) bija vācbaltiešu cilmes luterāņu mācītājs un valodnieks. Viens no latviešu etnogrāfijas, folkloras pētniecības un arheoloģijas aizsācējiem Latvijā. No 1866. līdz 1899. gadam viņš aprakstījis daudzus Latvijas un Lietuvas pilskalnus, mēģinādams tos identificēt ar senajās hronikās minētajām baltu pilīm.

Latviešu literārās biedrības prezidents un goda prezidents (1864—1895). 1870. gada Kurzemes latviešu dziesmu dienas organizētājs. Laikraksta "Latviešu Avīzes" izdevējs un redaktors (1867—1903), Rīgas Latviešu biedrības goda biedrs (1893). Pēterburgas Zinātņu akadēmijas loceklis.


Džeimss Votsons

Džeimss Djūijs Votsons (; dzimis ) ir amerikāņu molekulārbiologs, kurš kopā ar Frānsisu Kriku un Morisu Vilkinsu atklāja DNS struktūru, par ko 1962. gadā saņēma Nobela prēmiju fizioloģijā vai medicīnā.

Dzimis Čikāgā uzņēmēja ģimenē. 15 gadu vecumā iestājās Čikāgas Universitātē, lai studētu zooloģiju, un 1947. gadā ieguva bakalaura grādu. 1950. gadā ieguva doktora grādu Indianas Universitātē. Šajā laikā Votsons iekļāvās t. s. "fāgu grupā", kurā darbojās daudzi tā laika vadošie amerikāņu biologi.

1950. gadā Votsons devās uz Kopenhāgenu, bet 1951. gada oktobrī — uz Kembridžas Universitātes Kavendiša laboratoriju, kur gada beigās, izmantojot Rozalindas Franklinas iegūtos rezultātus (par ko vēlāk raisījās diskusijas), kopā ar Frānsisu Kriku, kā arī Morisu Vilkinsu atklāja DNS struktūru. 1953. gada 25. aprīlī Votsons un Kriks publicēja pētījumu rezultātus žurnālā Nature, bet 1962. gadā par šo atklājumu viņi, kā arī Vilkinss saņēma Nobela prēmiju fizioloģijā vai medicīnā. Diemžēl Rozalinda Franklina tobrīd jau bija mirusi.

1968. gadā Votsons kļuva par Koldspringshārboras laboratorijas vadītāju. Tajā pašā gadā viņš publicēja autobiogrāfisku grāmatu The Double Helix, kurā aprakstīja DNS struktūras atklāšanas vēsturi. Grāmata izsauca neviennozīmīgu reakciju, jo tajā negatīvā gaismā bija attēloti Votsona kolēģi, arī mirusī Rozalinda Franklina, tāpēc pēc Krika un Vilkinsa protestiem grāmatu atteicās izdot Hārvarda Universitātes izdevniecība.

1989. gadā Votsons kļuva par ASV Nacionālā veselības institūta (NIH) Cilvēka genoma projekta vadītāju, tomēr 1992. gadā aizgāja no projekta, jo iebilda pret genoma daļu patentēšanas ideju.

Vienmēr izcēlies ar diezgan sarežģītu un konfliktējošu raksturu, Votsons pēdējos gados nācis klajā ar paziņojumiem, kuri izsaukuši protestus, piemēram, par prāta spēju atkarību no cilvēka rases.


Votsons

Doks Votsons (Doc Watson, 1923) — ASV mūziķis; Džeimss Votsons (James Watson, 1928) — ASV molekulārbiologs; Džeimss Kregs Votsons (James Craig Watson, 1838—1880) — Kanādas un ASV astronoms; Džesika Votsone (Jessica Watson; 1993) — austrāliešu burātāja; Džons Votsons (John Watson, 1878—1958) — ASV psihologs; Emilija Votsone (Emily Watson, dzimusi 1967) — angļu aktrise; Emma Votsone (Emma Watson; 1990) — angļu aktrise; Hetere Votsone (Heather Watson; 1992) — britu tenisiste; Kriss Votsons (Chris Watson, 1867—1941) — austrāliešu politiķis; Ostins Votsons (Austin Watson, 1992) — ASV hokejists; Tomass Votsons (Thomas Watson, 1874—1956) — ASV uzņēmējs; Toms Votsons (Tom Watson, 1949) — ASV golferis; Viljams Votsons (William Watson, 1962) — angļu šahists. Viljams Votsons (William Watson, 1715—1787) — angļu fiziķis.


Bīlenšteins

Bīlenšteins (; sieviešu dzimtē Bīlenšteina) ir vācu cilmes uzvārds. Cilvēki ar šo uzvārdu: Ansis Bīlenšteins (1863―1919) ― vācbaltiešu izcelsmes Latvijas luterāņu mācītājs un latviešu mitoloģijas pētnieks; Augusts Bīlenšteins (August Bielenstein; 1826―1907) ― vācbaltiešu cilmes luterāņu mācītājs un valodnieks; Bernhards Bīlenšteins (Bernhard Bielenstei; 1877—1959) ― vācbaltiešu arhitekts.


Žurnālists

Žurnālists (angļu: journalist) ir fiziska persona, kas profesionāli nodarbojas žurnālistikas jomā. Viņa uzdevums ir vākt informāciju, apstrādāt to un publicēt, lai to iegūtu plašs sabiedrības loks. Žurnālisti var informēt par dažādām tēmām vai arī fokusēties uz vienu konkrētu. Tomēr, lielākoties žurnālisti savā starpā sadarbojas, lai izveidotu informācijas uzziņas materiālu, kas aptver dažādas tēmas. Piemēram, sporta žurnālists atspoguļo jaunumus sporta pasaulē, bet šis žurnālists var būt daļa no laikraksta, kas aptver daudzas dažādas tēmas.


Panslāvisms

Panslāvisms (no (pán) — 'viss') — nacionālistiska ideja un sabiedriska kustība kopš 19. gs. par slāvu tautu kopību — par kopīgo, no citām tautām atšķirīgo mentalitāti, valodu, vēsturi, kas tās vienojot atsevišķā un unikālā veselumā.

Šādas nacionālas kustības 19 gs. raksturīgas visai Eiropai — Vācijā panģermānisti, Itālijā mazīnisti, Baltijā latviešu un lietuviešu panbaltisti, pat Skandināvijā ideja par skandināvu vienotību, u.c.


SAP datu noliktava

SAP NetWeaver Business Intelligence (SAP NetWeaver BW) ir datubāzu un datubāzu pārvaldības sistēmu kombinācija, kura tiek pielietota, lai atbalstītu vadības lēmumu pieņemšanu. To izstrādājis Vācijas uzņēmums SAP AG. BW ir daļa no SAP NetWeaver tehnoloģiju platformas. SAP datu noliktava ir izstrādāta tā, lai darbotos gan SAP, gan arī ārpus SAP vides.

Sistēmas pieeja balstās uz iekšēju un ārēju informācijas avotu apvienošanu vienotā krātuvē un piedāvā predefinētus datus, kas kalpo uzņēmumiem un uzņēmumu vadībai par palīglīdzekļu datu vadīšanas un arhivēšanas uzdevumos. SAP datu noliktava nodrošina uzņēmumus gan ar datu noliktavām raksturīgo infrastruktūru, gan arī satur predefinētus datu iegūšanas, analīzes un atskaites rīkus un biznesa procesu modeļus. Starp citām funkcijām, SAP datu noliktava ir aprīkota ar Biznesa lietojumu programmēšanas saskarnēm (Business Application Programming Interfaces), kas ļauj savienoties ar ne SAP programmām. Sistēma satur arī iepriekš konfigurētu biznesa saturu, integrētu OLAP procesoru, automatizētus datu ieguves un ielādes līdzekļus, metadatu krātuvi, administrēšanas rīkus, vispasaules tīmeklī bāzētu saskarni un dažādu valodu atbalstu.


Hopins Tungs

Hopins Tungs (, ; dzimis ) ir Nīderlandē dzimis ķīniešu autosportists.

Hopins Tungs ir piedalījies GP2 un Āzijas GP2 sacensībās. Viņš debitēja kartingu sacīkstēs Nīderlandē, 1997. gadā un uzrādīja labus rezultātus, vēlāk kļūstot par formulu pilotu. 2006. gadā viņš kļuva par Vācijas F3 čempionu. Tungs ir testējis BMW Sauber Formula 1 spēkratu. Sākot ar . gadu Tungs ir Renault komandas testpiltos.


Rīgas sinagogas

Rīgas sinagogas jeb Rīgas ebreju lūgšanu nami līdz Otrajam pasaules karam atradās vairākās pilsētas vietās. Mūsdienās vienīgā strādājošā Rīgas sinagoga atrodas Peitavas ielā 6/8 Vecrīgā.

Līdz 1941. gadam Rīgas lielā jeb horālā sinagoga (Di greijse hor šul) atradās Gogoļa un Dzirnavu ielu krustojumā. Mazāka ebreju sinagoga bija arī Stabu ielā 63 un Maskavas priekšpilsētā bija Vecjaunā sinagoga Maskavas ielā 57. Otrā pasaules kara laikā 1941. gada 4. jūlijā šie dievnami tika nodedzināti. Palika vienīgi Peitavas ielas sinagogas ēka.

Lai to pieminētu, pēc Latvijas Republikas valdības lēmuma 4. jūlijs tiek atzīmēts kā Ebreju tautas genocīda upuru piemiņas diena.


Rīgas Horālā sinagoga

Rīgas Horālā sinagoga () dibināta 1871. gadā, atradās Rīgā, Emīlijas Benjamiņas ielā 25 (Emīlijas Benjamiņas un Dzirnavu ielas krustojums). Līdz Otrajam pasaules karam tā bija lielākā sinagoga Rīgā. Projekta autors — arhitekts Hardenaks. Sinagogas projektēšana sākās 1868. gadā, celtniecība pabeigta 1871. gadā. Arhitektūrā bija sastopami vairāki stili, taču dominējošais bija neorenesanse. Ievērojot tradīcijas, blakus sinagogai tika uzcelta arī rituālā pirts — mikva. Sinagoga bija slavena visā pilsētā ar saviem kantoriem un koriem. Ebreju svētku laikā kantorus un korus nāca klausīties arī citu reliģiju ticīgie.

1941. gada 4. jūlijā, pēc tam, kad Rīgu bija ieņēmuši nacistiskās Vācijas spēki, vācu armija kopā ar Arāja komandu sinagogu nodedzināja. Ugunsdzēsējiem vajadzēja uzmanīt, lai uguns nepārmestos un blakus ēkām, taču pašu sinagogu dzēst viņiem netika ļauts. Iespējams, ka dedzināšanas rezultātā gājuši bojā cilvēki, kuri atradās celtnes iekšienē, par kuru skaitu viedokļi ir dažādi. Piemēram, pēc vēsturnieka Andrieva Ezergaiļa ziņām upuru skaits nevarētu būt lielāks par 10.

Pēc Otrā pasaules kara beigām nodegusī sinagoga tika nolīdzināta ar zemi un tās vietā padomju vara izveidoja skvēru. 1988.g. šajā vietā tika uzstādīts piemiņas akmens ar Dāvida zvaigzni. Izmantojot bijušās sinagogas atrašanās vietā atrastos arheoloģiskos artefaktus, 1993. gadā tajā pēc arhitekta Sergeja Riža projekta tika uzcelts memoriāls, kas atgādina sinagogas drupas, bet 2007. gadā blakus drupām tika atklāts piemineklis Žanim Lipkem un citiem Latvijas ebreju glābējiem. Piemineklis simbolizē lielo krītošo sienu, kura draud iznīcināt ebreju tautu, un vairākas kolonnas, kuras šo sienu notur. Uz kolonnām iemūžināti visu glābēju vārdi, kuri Otrā pasaules kara laikā paglāba no nāves pāri 400 ebreju.


WiMAX

WiMAX (Worldwide Interoperability for Microwave Access) ir platjoslas bezvadu datu pārraides tehnoloģija, kuru apraksta IEEE 802.16 standartu grupa.


Ātrā prototipēšana

Ātrā prototipēšana apraksta arī programmatūras attīstības procesu.

Ātrā prototipēšana ir automātiska fizisku objektu konstruēšana, izmantojot blīvu brīvu formu materiālu. Pirmās straujās prototipēšanas tehnikas kļuva pieejamas 1980. gadu beigās un tika izmantotas, lai radītu maketus un prototipu detaļas. Mūsdienās šīs tehnoloģijas tiek pielietotas daudz plašāk un tiek izmantotas, lai radītu kvalitatīvas produkcijas detaļas relatīvi mazos daudzumos. Daži skulptori izmanto šo tehnoloģiju, lai radītu sarežģītas formas tēlotājmākslas izstādēm.


Mariss Jansons

Mariss Ivars Georgs Jansons (dzimis Rīgā, miris vai Pēterburgā) bija latviešu diriģents. Bavārijas radio simfoniskā orķestra galvenais diriģents (2003—2019), Amsterdamas karaliskā Concertgebouw orķestra virsdiriģents (2004—2015) un vairāku citu orķestru virsdiriģents.


Daugavpils sinagoga

Daugavpils sinagoga ir ebreju sinagoga Daugavpilī.

Tagadējā Daugavpils sinagoga — Kadiša lūgšanu nams, celta 1850. gadā. Tā telpiski aizpilda kvartāla stūra apbūvi pilsētas centrā, bet tās fasādes ir vērstas pret Lāčplēša un Cietokšņa ielu. Celtnes iekārta atjaunota pēc Otrā pasaules kara. 2005. gadā veikta celtnes renovācija, tai līdzekļus piešķīra arī mākslinieka Marka Rotko bērni, kas dzīvo ASV un uztur saikni ar tēva dzimto pilsētu. Sinagogas atklāšanā pēc renovācijas piedalījās Valsts eksprezidente Vaira Vīķe-Freiberga.

Sinagogas otrajā stāvā ierīkots muzejs "Ebreji Daugavpilī un Latgalē". Muzeja ekspozīcija stāsta par ebreju dzīvi un sadzīves tradīcijām Latgalē un Daugavpilī kopš 1935. gada. Ekspozīcija attēlo ebreju skaita izmaiņas, radu rakstus fotogrāfijās, sadzīves un kulta priekšmetus, kā arī dažādus izdevumus: žurnālus, kalendārus un grāmatas par ebreju dzīvi Daugavpilī un Latgalē.

Vietējā gida — novadpētnieka Josifa Ročko pavadībā ikvienam Daugavpils pilsētas viesim un interesentam ir iespēja iepazīties ar sinagogu un ekspozīciju, uzzinot interesantus un aizkustinošus vietējo ebreju ģimeņu stāstus, ebreju dzīves vēsturiskos aspektus, lūgšanu tradīcijas, altāra nozīmi sinagogā u.c.


LMDS

Local Multipoint Distribution Service (LMDS) ir bezvadu platjoslas datu pārraides tehnoloģija, kas ļauj pārraidīt datus ar lielu ātrumu un lielos attālumos izmantojot mikroviļņu radio diapazonu.Visbiežāk izmanto punkts—daudzpunkts LMDS sistēmas, kas darbojas licencētajos frekvenču diapazonos. Parasti tās ir augstākās frekvenču joslas 26—30GHz diapazonos, kas ļauj sasniegt lielāku kapacitāti, taču samazina attālumu no raidītāja līdz terminālim, kā arī pieprasa tiešo redzamību starp antenām. Nav iespējama mobilitāte — stacionāra instalācija ar komplicētu antenu regulēšanu. Šīs sistēmas ir tiešs konkurents tādiem tradicionālajiem pakalpojumiem, kā DSL, ciparu nomātās līnijas vai frame relay.


GSM

Globālā mobilo sakaru sistēma jeb GSM () šobrīd ir de-facto populārākais un plašāk izplatītais mobilo telefonu standarts. Izstrādāts 1980. gadu beigās European Telecommunications Standards Institute (ETSI), nodrošina radiokanāla dalīšanu izmantojot TDMA metodi un augstu drošības līmeni pateicoties publisko atslēgu kriptogrāfijas izmantošanai kanālu šifrēšanā. Pēc GSM asociācijas datiem vismaz 82% tirgus aizņem tieši šī standarta ierīces. Pateicoties tik lielai izplatībai, lietotājiem ir pieejami viesabonēšanas pakalpojumi praktiski jebkurā pasaules valstī.

GSM izmanto četras frekvenču joslas. Izplatītākās ir 900/1800 MHz sistēmas, taču atsevišķās valsīs, kā Kanādā un ASV, kur šīs frekvences jau bija izmantotas citiem mērķiem, GSM darbojas 850/1900 MHz frekvenču joslās. Mūsdienās tas vairs nesagādā problēmas, jo jaunākās paaudzes telefoni ir spējīgi darboties visās minētajās frekvenču joslās. GSM ir 2. paaudzes mobilo sakaru standarts. Par 3. paaudzes standartu GSM operatori parasti lieto UMTS.


Eduards Totlēbens

Francis Eduards fon Totlēbens (Franz Eduard Graf von Tottleben (Todleben), ; — ) bija Latvijā dzimis vācbaltiešu izcelsmes Krievijas Impērijas armijas ģenerālinženieris, cietokšņu būves speciālists, militārais teorētiķis.


Ampēra institūts

Ampēra institūts () jeb Ampēra iniciatīva (l'initiative Ampère) ir Latvijas un Francijas zinātnieku projekts par kopīga magnetohidrodinamikas pētījumu centra izveidi Salaspilī.


Elektronikas un Elektrotehnikas inženieru institūts

Elektronikas un Elektrotehnikas inženieru institūts - IEEE (Institute of Electrical and Electronics Engineers) - starptautiska nekomerciāla speciālistu asociācija, vadošā organizācija radioelektronikas un elektrotehnikas standartu izstrādē.

Organizācija izveidojusies 1963. gadā, apvienojoties AIEE (American Institute of Electrical Engineers, dibināts 1884) un IRE (Institute of Radio Engineers, dibināts 1912). IEEE ir vairāk nekā 370,000 biedru 160 valstīs, tai skaitā 80,000 studentu, 311 nodaļas, šobrīd aptuveni 900 aktīvi IEEE standarti un vairāk nekā 400 izstrādes stadijā. IEEE izdod trešo daļu pasaules literatūras par datoru, tīklu un elektronikas tēmām, tai skaitā 102 zinātniskus žurnālus un 36 nozaru žurnālus speciālistiem.


Jansons

Aigars Jansons (dzimis 1971) — latviešu grieķu-romiešu stila cīkstonis; Andrejs Jansons Andrejs Jansons (1937—2006) — latviešu tēlnieks; Andrejs Jansons (1938—2022) — latviešu komponists un kora diriģents; Arnolds Jansons Arnolds Jansons (1885—?) — latviešu inženieris, Tautas Saeimas deputāts; Arnolds Jansons (1912—1991) — latviešu žurnālists un rakstnieks; Arvīds Jansons (1914—1984) — latviešu diriģents; Didzis Jansons (dzimis 1992) — latviešu hokejists; Edmunds Jansons (dzimis 1972) — latviešu animācijas filmu režisors un mākslinieks; Eduards Hugo Jansons (dzimis 1997) — latviešu hokejists; Fricis Jansons (1881—?) — latviešu pedagogs, kaligrāfs un politiķis; Jānis Jansons: Jānis Jansons-Brauns (1872—1917) — latviešu revolucionārs un publicists; Jānis Jansons (1908—?) — latviešu politiķis un sabiedrisks darbinieks; Jānis Jansons (dzimis 1982) ― latviešu florbolists; Jānis Jansons (dzimis 1990) ― latviešu bobslejists; Jēkabs Jansons (1884—?) — latviešu politiķis, Satversmes sapulces deputāts; Jūlijs Jansons (1880—1937) — latviešu virsnieks; Juris Jansons: Juris Jansons (1973) — latviešu jurists, tiesībsargs; Juris Jansons (1939—2016) — latviešu fiziķis; Kārlis Jansons: Kārlis Jansons (1882—1939) — latviešu revolucionārs; Kārlis Jansons (1896—1986) — latviešu tēlnieks; Ludvigs Jansons (1909—1958) — latviešu fiziķis; Māris Jansons (1936—1997) — latviešu fiziķis; Mariss Jansons (1943—2019) — latviešu diriģents; Oskars Jansons (1990) — latviešu mūziķis multiinstrumentālists un komponists; Ritvars Jansons (1968) — latviešu vēsturnieks un politiķis; Valdis Jansons (1981) — latviešu futbolists; Vilhelms Jansons (1896—?) — latviešu inženieris-elektriķis; Ziedonis Jansons (1961) — latviešu basketbolists un treneris.


Attēls:U2 Sunday Bloody Sunday.ogg

U2 dziesma "Sunday Bloody Sunday" no albuma "War". Autortiesības pieder kompānijai "Universal International".

no en.wiki


Attēls:Fly sample.ogg

U2 dziesma "The Fly" no albuma "Achtung Baby". Autortiesības pieder kompānijai "Universal International".

no en.wiki


Attēls:Tuf sample.ogg

U2 dziesma "The Unforgettable Fire" no tāda paša nosaukuma albuma. Autortiesības pieder kompānijai "Universal International".

no en.wiki


U2 diskogrāfija

Šis ir īru rokgrupas U2 oficiāli izdoto ierakstu saraksts. Uz 2008. gada janvāri grupa ir izdevusi 12 studijas albumus, 48 singlus, 3 EP, 3 izlases un vairāk nekā 79 video. Laika posmā no 1979 līdz 1997. gadam grupas ierakstus izdeva "Island Records", bet kopš 1997. gada - "Interscope Records".


Suši

Suši (寿司) ir japāņu ēdiens, kas sastāv no vārītiem rīsiem ar etiķi, kas tiek pārklāti vai kuros ierullē citas sastāvdaļas, piemēram, zivi un citas jūras veltes.

Sagriezta jēla zivs kā tāda, tiek saukta par sašimi, lai atšķirtu to no suši, jo ārpus Japānas suši dažkārt kļūdaini tiek uzskatīts vienkārši par jēlu zivi vai vispār jebkādiem jēliem jūras produktiem. Suši, ko pasniedz ierullētu iekšā vai apkārt nori (kaltētām un sapresētām jūraszālēm), sauc par Maki suši. Pārklātās sastāvdaļas, kas ievietotas mazā kaltētas tofu maciņā, sauc par Inari suši. Savukārt bļodiņā pasniegtus suši rīsus, kas pārklāti ar dažādām sastāvdaļām, sauc par Čiraši suši.


Vladimirs Žirinovskis

Vladimirs Žirinovskis (, dzimšanas uzvārdā Eidelšteins (); dzimis Almati, Kazahijas PSR, miris Maskavā, Krievijā) bija ebreju/krievu cilmes Krievijas politiķis, Krievijas Liberāldemokrātiskās partijas līderis, Krievijas Valsts domes deputāts, Domes priekšsēdētāja vietnieks (2000—2011). Bija pazīstams kā politiskais provokators un populists, kurš ar saviem izteikumiem centās piesaistīt radikāli noskaņoto Krievijas vēlētāju balsis.


Cipars

Cipars (no , ṣifr - tukšums, nulle) ir viens no simboliem, ko lieto skaitļu pierakstīšanai. Decimālajā skaitīšanas sistēmā ir desmit cipari 0, 1, 2, 3, 4, 5, 6, 7, 8 un 9 (arābu cipari). Izmantojot tos, ir iespējams pierakstīt jebkuru veselu nenegatīvu skaitli. Piemēram, 53, 721, 4, 0, utt. Tomēr sarakstot jebkādā secībā ciparus, ne vienmēr radīsies kāda skaitļa pieraksts. Piemēram, 021, 0404, 007, utt. nav skaitļu pieraksti. Vispār, jebkura naturāla skaitļa pieraksts nesākas ar ciparu 0.

Ciparus lieto arī kaut kā apzīmēšanai, piemēram, telefona numuri, seriālie numuri un tā tālāk.


Balsīgs bilabiāls eksplozīvs slēdzenis

Balsīgs bilabiāls eksplozīvs slēdzenis ir lielā daļā mutvārdu valodu lietots līdzskanis. Starptautiskā fonētiskā alfabēta simbols šai skaņai ir , attiecīgais X-SAMPA simbols ir b.

Latviešu valodā balsīgo bilabiālo eksplozīvo slēdzeni apzīmē ar burtu "b" (kā vārdā Babīte vai labība), kā arī nebalsīgo bilabiālo eksplozīvo slēdzeni pozīcijā pirms cita nebalsīga līdzkaņa (kā abpusējs vai labticīgs). Jāpiezīmē, ka ar burtu "b" tiek apzīmēta arī skaņa nebalsīgajā pozīcijā pirms cita nebalsīga līdzskaņa (kā labs vai lobsters).


IEEE 802.16

IEEE darba grupa ar numuru 802.16 tika radīta 1999. gadā, IEEE 802 LAN/MAN standartu komitejas paspārnē, lai nodarbotos ar platjoslas bezvadu tīklu standartu izstrādi ar nosaukumu WirelessMAN. Taču, pateicoties industrijas izveidotajai grupai ar nosaukumu WiMAX forum, kuras galvenais uzdevums ir aparatūras savietojamības un sertifikācijas programmas, mūsdienās WiMAX ir de-facto nosaukums IEEE 802.16 standartu kopai.


ETSI

European Telecommunications Standards Institute (ETSI) ir neatkarīga bezpeļņas telekomunikāciju nozares standartizācijas organizācija, kas nodarbojas ar standartu izstrādi tādās jomās kā fiksētie sakari, mobilie sakari, apraide, internets utt. ETSI biedra statuss ir vairāk nekā 700 organizācijām no 60 valstīm, kas aptver aparatūras ražotājus, telekomunikāciju operatorus, valstu tigus regulēšanas iestādes, pakalpojumu sniedzējus, pētniecības iestādes un konsultantus.

Eiropas Komisija ir atzinusi ETSI par oficiālo Eiropas Informācijas un Komunikāciju Tehnoloģiju (IKT) standartu organizāciju. Līdz ar to, bez globālu standartu radīšanas, ETSI nodarbojas arī ar rekomendāciju izstrādi, kas ļautu dalībvalstīm nodrošināt Eiropas Savienības likumdošanas izpildi un brīvu preču kustību vienotajā Eiropas tirgū.

ETSI ir izstrādāti tādi plaši pazīstami standarti kā GSM, TETRA, DECT, HIPERMAN.


HIPERMAN

High Performance Radio Metropolitan Area Network (HIPERMAN) ir European Telecommunications Standards Institute (ETSI) Broadband Radio Access Networks (BRAN) tehniskās komitejas izstrādāts standarts platjoslas radio piekļuves tīkliem 2-11 GHz frekvenču joslās. HIPERMAN sākotnējais mērķis bija aprakstīt platjoslas bezvadu DSL ar lielu ģeogrāfisko pārklājumu. Standarts fokusēts uz fiksētiem platjoslas bezvadu risinājumiem, kas domāti mājas lietotājiem vai maziem uzņēmumiem.

HIPERMAN izstrādāts ciešā sadarbībā ar IEEE 802.16 un šiem standartiem atbilsoša aparatūra ir spējīga strādāt savā starpā (gan tikai IEEE 802.16a-2003). Tāpat ir sadarbības programma ar WiMAX forum, industrijas pārstāvju grupu, kas virza WiMAX/HIPERMAN savietojamības un sertifikācijas programmu, kur ETSI piedalās ar savu tehnisko ekspertīzi un atstrādātajām testēšanas metodikām.

Standarts ir optimizēts pakešu komutācijas tīkliem, kas padara to ļoti pievilcīgu IP protokola bāzētiem lietojumiem. Standartā paredzētas vairākas servisa kategorijas, pilns pakalpojuma kvalitātes (QoS) atbalsts, datu drošības risinājumi, kodēšanas algoritma adaptācija, modulācijas un jaudas korekcija, kā arī darbība bez tiešās redzamības. Atbalsta gan FDD gan TDD dupleksēšanas metodes.


Lendlers

Lendlers ir vācu un austriešu zemnieku pāru deja, izpildāma palēnā tempā 3/4 vai 3/8 taktsmērā. Valša priekštecis.


Prelūdija

Prelūdija ( — pirms, ludus — spēle), arī prelīde ( — spēlēt iepriekš) ir neliels instrumentāls skaņdarbs. Sākumā — improvizācijas rakstura neliels skaņdarba ievads. 16.—18. gadsimtā ērģeļu mūzikā prelīde attīstījās kā brīva stila patstāvīgs skaņdarbs ar figurācijām un krāšņām pasāžām; arī kā ievads dažiem cikliskas formas darbiem. Bieži tās apvienotas kā instrumentālas miniatūras ciklos (F.Šopēnam, K.Debisī u.c.).

Par prelūdiju vispārīgā nozīmē dēvē arī jebkuru ievadu, iesākumu vai priekšspēli. Latviešu komponisti arī sacer prelūdijas — J.Vītols, L.Garūta, J.Ivanovs.


Pasāža (mūzika)

Pasāža ( — 'pāreja') ir skaņu secība, ko atskaņo ātrā tempā, augšupejošā vai lejupslīdošā virzienā. Pasāžai ir virtuozs raksturs, tā var būt gammveida, akordos un citi. Pasāža bieži ir grūti tehniski izpildāma.


Pasāža

Pasāža ( — 'eja, gājiens') var būt: Pasāža mūzikā — ātra tempa skaņu secība; Pasāža arhitektūrā — segta galerija ar izejām uz paralēlām ielām, kurai abās pusēs veikali vai kantori; Pasāža — jāšanas sporta elements. Pasāža — bijusī iela Liepājā, tagad — Radio ielas dienvidu daļa (starp Lielo un Pasta ielu).


WPA

Wi-Fi Protected Access (WPA) un Wi-Fi Protected Access II (WPA2) ir drošības protokoli un drošības sertifikācijas programmas, ko izstrādājusi Wi-Fi Alliance kompānija, lai nodrošinātu bezvadu datortīklu drošību. Šie protokoli tika radīti, lai novērstu iepriekšējā protokola, WEP (Wired Equivalent Privacy) atklātos trūkumus.

WPA protokols pielieto lielāko daļu IEEE 802.11i standartu. Ar WPA tika ieviests jauna veida šifrēšana Temporal Key Integrity Protokols (TKIP), kas nebija WEP protokolā. TKIP šifrēšana nomainīja WEP 40-bit un 128-bitu šifrēšanas atslēgu, ko vajadzēja manuāli ievadīt no bezvadu piekļuves punkta un ierīces. TKIP ir 128-bit per-packet atslēga, kas nozīmē, ka tā dinamiski ģenerē jaunu atslēgu katrai paketei, un tādējādi novēršot sadursmes.

WPA protokolā ir integritātes pārbaude, kas ir paredzēta, lai uzbrucējs nevarētu iegūt, mainīt un / vai pārsūtīt paketes. Tā aizstāj cikliskās redundances pārbaudi (CRC), kas tika izmantota un īstenota WEP standartā. CRC galvenais trūkums bija tāds, ka tai nebija pietiekami spēcīga datu integritātes drošība darbā ar paketēm.


Ziema

Ziema ir aukstākā gada sezona polārajā un mērenajā klimatā, starp rudeni un pavasari. Ziema ir izskaidrojama ar to, ka attiecīgā Zemes puslode ir vērsta prom no Saules. Dažādas kultūras definē dažādus datumus kā ziemas sākumu, un dažas definīcijas definē atkarībā no laika apstākļiem.

Kad ziemeļu puslodē ir ziema, dienvidu puslodē ir vasara, un otrādi. Daudzos reģionos ziema ir saistīta ar sniega un sala temperatūrām. Ziemas saulgrieži ir brīdis, kad saules paaugstināšanās attiecībā uz Ziemeļpola vai Dienvidpola ir visvairāk uz negatīvo vērtību (tas ir tad, kad saule ir vistālākajā apvāršņa malā, mērot no pola), kas nozīmē, ka šī diena ir visīsākā diena un visgarākā nakts.


Gadalaiks

Gadalaiks jeb gadskārta ir gada daļa, kurai raksturīgi noteikti laikapstākļi un parādības dabā. Mērenajā joslā izšķir četrus gadalaikus — vasaru, rudeni, ziemu un pavasari, savukārt tropu un subtropu joslās izšķir divus gadalaikus — lietus sezonu un sauso sezonu. Gadalaiku atšķirības skaidrojamas ar Zemes slīpo rotācijas asi, kuras dēļ tās virsma, riņķojot ap Sauli, saņem dažādu siltuma un gaismas daudzumu. Šī iemesla dēļ gadalaiks Ziemeļu puslodē ir pretējs gadalaikam Dienvidu puslodē, piemēram, kad vienā puslodē ir vasara, otrā ir ziema.

Latviešu kalendārā gadu sākotnēji iedalīja tikai divos laikos — ziemas laikā, par kura sākumu uzskatīja apjumības un beigām — Ūsiņus, un vasaras laikā, par kura sākumu uzskatīja Ūsiņus un beigām — apjumības. Vēlāk kā atsevišķu gadalaiku sāka izšķirt arī vasaras sākumu — pavasari, ko pēc latviešu vēsturnieka Arveda Švābes domām dažviet jau pazina ap 13. gadsimtu. Savukārt rudens (vietumis saukts arī par paziemu) kā ceturtais gadalaiks varētu būt sākts izdalīts ap 15.—17. gadsimtu.


ISO 8601

ISO 8601 ir starptautisks standarts datuma un laika pierakstam, ko izdevusi Starptautiskā standartu organizācija (International Organization for Standardization, ISO). Oficiāli standarts ir nosaukts par "Data elements and interchange formats — Information interchange — Representation of dates and times" ("Datu elementi un apmaiņas standarti — informācijas apmaiņa - datumu un laika attēlojums"). Galvenā ISO 8601 standarta īpašība ir datuma un laika pieraksts, kurā vērtības tiek pierakstītas secībā no svarīgākā uz mazsvarīgāko jeb no lielākā (gads) uz mazāko (sekunde).


Marks Rotko

Marks Rotko (; dzimis Markus Rotkovičs () Dvinskā, Krievijas Impērijā, miris Ņujorkā, ASV) bija Latvijas ebreju izcelsmes amerikāņu gleznotājs, abstraktā ekspresionisma un krāsu lauku gleznošanas aizsācējs.


Nebalsīgs labiodentāls eksplozīvs slēdzenis

Nebalsīgs labiodentāls eksplozīvs slēdzenis ir skaņai [p] līdzīgs līdzskanis, ko artikulē gaisa plūsmu noslēdzot ar augšzobiem piespiestu apakšlūpu, līdzīgi, kā skaņai [f]. Starptautiskajā fonētiskajā alfabētā šo skaņu attēlo ar simbolu kopu . Dažkārt tiek lietots (sevišķi bantu valodniecībā) IPA neiekļauts simbols , kas ir qp ligatūra.

Nebalsīgais labiodentālais eksplozīvais slēdzenis fonēmiski (kā patstāvīga skaņa) nav atrodams nevienā valodā un ir sastopams tikai alofoniski. Congu valodas šinkunas dialektā ir afrikātas , kas, atšķirībā no vācu valodas bilabiāli labiodentālās afrikatas , ir tīri labiodentālas skaņas.


Latvijas Mūzikas ierakstu gada balva 2007

Latvijas Mūzikas ierakstu gada balvas 2007 ceremonija notika Rīgas Sporta manēžā. Ceremoniju vadīja Baiba Sipeniece-Gavare un Valters Krauze. Balva tika pasniegta 16 nominācijās, savukārt nominācija labākais deju mūzikas, hip hop vai r'n'b albums tika slēgta nepietiekamā pretendentu daudzuma dēļ.

Visvairāk balvu (trīs) saņēma Artis Gāga. Gada balvas ceremonijā ar saviem priekšnesumiem uzstājās "Prāta Vētra", "Gain Fast", "Detlef Zoo", "Satellites LV", "Double Faced Eels", "Inokentijs Mārpls", Liene Šomase, Ella, Andris Ērglis un citi.


Vaiņodes pagasts

Vaiņodes pagasts ir viena no Dienvidkurzemes novada administratīvajām teritorijām tā dienvidos, Lietuvas pierobežā. Robežojas ar sava novada Embūtes, Gramzdas un Priekules pagastiem, Saldus novada Nīgrandes pagastu un Lietuvas Klaipēdas apriņķa Skodas rajona Īlaķu un Aleksandrijas seņūnijām un Telšu apriņķa Mažeiķu rajona Židiķu seņūniju.


Kamēr...

Jauniešu koris Kamēr... ir 1990. gadā dibināts koris, vairākkārtējs starptautisku konkursu laureāts. Jaukto koru ieskaitē Kamēr... ir daudzkārtējs uzvarētājs Vispārējo latviešu Dziesmu svētku Koru karos, no kuriem pēdējie norisinājās 2023. gada 1. jūlijā Rīgā. Koris aktīvi piedalās Latvijas un starptautiska mēroga pasākumos, sniedzot koncertus dažādās pasaules valstīs un uzstājoties kopā ar pazīstamiem mūziķiem.


Windows Home Server

Windows Home Server ir Microsoft izstrādātā un 2007. gada 7. janvārī paziņotā servera operētājsistēma, kas ir paredzēta mājas lietošanai un tās galvenais uzdevums ir apvienot mājokļos esošos datorus, to datus, veikt datu dublēšanu un nodrošināt attālināto piekļuvi. Windows Home Server operētājsistēma ir bāzēta uz Windows Server 2003 SP2 sistēmas. Plašam patēriņam Windows Home Server tika nodots 2007. gada 16.jūlijā.


Makita

Makita ir japāņu profesionālo instrumentu ražošanas kompānija. Elektroinstrumentu rūpnīcas "Makita" pirmsākumi ir meklējami Japānas pilsētā Nagojā, kad 1915. gadā tika atvērta pirmā "Makita" rūpnīca, kas ražoja elektromotorus.

"Makita" savu pirmo elektrisko rokas ēveli ieviesa 1958. gadā. Vēlāk tā sāka ražot citus elektroinstrumentus, pneimoinstrumentus, kā arī dārza un kokapstrādes instrumentus. Pašreiz "Makita" ir pasaules vadošā kompānija elektrisko bezvadu darbarīku ražošanā tirgū. Firmas rūpnīcas atrodas Japānā, Ķīnā, ASV, Lielbritānijā, Brazīlijā un Vācijā.

"Makita" bija pirmā ikdienas elektroierīču izplatītājkompānija, kas apmierina NASA kvalitātes prasības. Pirms pēdējā brauciena uz starptautisko kosmosa staciju NASA iegādājās Makita rīkus.


Gametoģenēze

Gametoģenēze (gameta + - izcelšanās) — dzimumšūnu jeb gametu (olšūnu un spermatozoīdu) veidošana. Olšūnu veidošanos sauc par ooģenēzi, bet spermatozoīdu - par spermatoģenēzi. Gametoģenēze ir vienšūņu, aļģu, sēņu, sporaugu un kailsēkļu, kā arī daudzšūnu dzīvnieku dzīves cikla neatņemama sastāvdaļa. Dažām organismu grupām (asku un bazīdiju sēnēm, ziedaugiem) gametas ir sekundāri reducētas. Vislabāk gametoģenēzes procesi ir izpētīti daudzšūnu dzīvniekiem. Gametoģenēze ir saistīta ar mejozi, taču tas nav viens un tas pats.


Ebers Landaus

Ebers Landaus (dzimis 1878. gada 8. novembris, Rēzekne; miris 1959. gada 30. oktobris Lozanna, Šveice) bija Latvijā dzimis patologs, profesors Kauņas un Lozannas universitātēs.


Frīdrihs Ermlers

Frīdrihs Ermlers (, pēc 1918. gada ; dzimis Rēzeknē; miris Ļeņingradā) bija Latvijas ebreju cilmes padomju kinorežisors.


Henrijs Visendorfs

Henrijs Visendorfs (dzimis Indriķis Ķiparts 1861. gada 24. (12.) martā Paltmales pagastā, miris 1916. gadā 31.augustā Sanktpēterburgā) bija latviešu tirgotājs un uzņēmējs, žurnālists, grāmatizdevējs, latviešu dainas jēdziena veidotājs un pirmais izdevējs.


Astronomisks objekts

Astronomisks objekts jeb debess ķermenis ir fizikāls ķermenis, kurš atrodas Visumā. Pie debess ķermeņiem pieskaita Sauli, Mēnesi, Saules sistēmas planētas, zvaigznes, mazās planētas un citus astronomiskos ķermeņus.


Tčevas apriņķis

Tčevas apriņķis () ir apriņķis Polijā, Pomožes vojevodistes dienvidaustrumos. Robežojas ar Pomožes vojevodistes Starogardas, Gdaņskas, Malborkas, Štumas un Kvidzinas apriņķiem, kā arī Kujāvijas-Pomožes vojevodistes Sveces apriņķi.


Elija Kacs

Elija Kacs (pazīstams kā Džils Keins (); dzimis Rīgā, miris ASV) bija Latvijā dzimis amerikāņu komiksu mākslinieks.


Eduards Berklavs

Eduards Berklavs (dzimis , miris ) bija Latvijas PSR un Latvijas Republikas valstsvīrs, kurš 1950. gados bija viens no nacionālkomunistu kustības galvenajiem organizētājiem, bet 1980. un 1990. gados redzams Latvijas Nacionālās neatkarības kustības (LNNK) pārstāvis — viens no tās dibinātājiem un pirmais priekšsēdētājs.


Starogarda Gdaņska

Starogarda Gdaņska () ir pilsēta Polijas ziemeļos, Pomožes vojevodistē, uz dienvidiem no Gdaņskas. Poļu etnogrāfiskās grupas kocevjacu () galvenais kultūras centrs.

Rakstos pirmoreiz minēta 1198. gadā, kad Pomerānijas kņazs Gžimislavs II piešķīra apmetni hospitāliešu ordenim.

Pilsētā atrodas uzņēmuma Polmos rūpnīca, kurā ražo populāru Krupnik un Sobieski zīmola degvīnu.

Pilsētas basketbola komanda Starogardas Gdaņskas "Spojna" spēlē Polijas basketbola augstākajā līgā.


Autortiesības

Autortiesības ir autora personisko nemantisko un mantisko tiesību kopums uz paša radītu intelektuālo darbu tā materiālajā formā. Šīs tiesības veido divas daļas: personiskās jeb morālās un mantiskās jeb ekonomiskās tiesības. Latvijas Republikas teritorijā tās nosaka Autortiesību likums un primārais to uzdevums ir aizsargāt autora darbu pret neatļautu lietošanu.

Tas ir izņēmuma tiesību veids (tiesību īpašnieks var atļaut vai aizliegt izmantot viņa darbu), kuru subjekts ir literārā vai mākslas darba autors, bet objekts — šī autora darbs. Autortiesības tiek attiecinātas uz jebkuriem darba izmantojuma aspektiem un veidiem. Tiesiskā režīma ziņā tās pielīdzināmas tiesībām uz materiālu lietu un stājas spēkā, tiklīdz darbs ir radīts, neatkarīgi no tā, vai darbs ir pabeigts vai nepabeigts. Tiesību piederības apliecināšanai nav nepieciešama īpaša reģistrācija vai citu formalitāšu ievērošana, taču, ja autors vēlas, lai citas personas būtu informētas par viņa autorību, tad viņš savas tiesības var demonstrēt ar autortiesību aizsardzības zīmi "©", autortiesību subjekta vārdu (nosaukumu) un darba radīšanas gadu. Kaut arī pastāv vispārpieņemtie autortiesību principi, definēti starptautiskajās konvencijās, katras atsevišķas valsts likumdošanā ir sastopamas arī atšķirības, kas attiecas uz šīs valsts jurisdikcijā radītajiem darbiem. Neaizskarot oriģināldarbu autoru tiesības, autortiesības aizsargā arī atvasināto darbu autoru tiesības. Likums nosaka, ka autoram ir tiesības izmantot savu darbu jebkādā veidā, atļaut vai aizliegt tā izmantošanu, saņemt atlīdzību par atļauju izmantot savu darbu un par darba izmantošanu.

Autortiesības un blakustiesības (blakustiesības aptver izpildītāju, televīzijas un radio raidorganizāciju, fonogrammu producentu un mākslas filmu producentu tiesības — dažreiz sauktas arī par saistītajām tiesībām) ir daļa no intelektuālā īpašuma tiesībām, kas radītas tiesību sistēmā, lai vairotu jaunradi un aizsargātu sākotnējā radītāja īpašumtiesības. Tiesību sistēmā autortiesības un blakustiesības sastāda tikai daļu no intelektuālā īpašuma tiesībām. Cita daļa sastāv no rūpnieciskā īpašuma tiesībām (tādām kā patenti). Autortiesības no citām intelektuālā īpašuma tiesībām atšķiras arī ar to, ka autortiesības rodas pēc darba radīšanas bez atsevišķas šo tiesību atzīšanas procesa nepieciešamības.

No autortiesībām izriet to objekti, lietotāju tiesības, blakustiesības, autortiesību kolektīvais pārvaldījums, autortiesību licence, autortiesību licences līgums, autortiesību līdzsvars u.c.


Atvasināts darbs

Atvasināts darbs ir darbs, kas radīts, par pamatu izmantojot jau esošo darbu. Piemēram, no literārā darba izveidots audiovizuālā darba scenārijs, operas vai baleta izrāde.

Atvasināto darbu veidošanā un izmantošanā jārēķinās ar tajos izmantoto darbu autoru tiesībām. Tā, piemēram, ja oriģināldarbs ir tulkots citā valodā, tad lai tulkotu vēlreiz - nu jau trešajā valodā, nepietiek ar pirmā tulkojuma tulkotāja atļauju, bet nepieciešams iegūt atļauju arī no oriģināla autora.


Japāņu tējas ceremonija

Tējas ceremonija ir specifiska, ar rituāliem bagāta forma tējas kopīgai dzeršanai, kas tika izveidota Japānas viduslaikos.


Japāņu etiķete

Japāņu etiķete nosaka to, kāda sociāla uzvedība ir pieņemama un tiek uzskatīta par ļoti svarīgu.

Dažas etiķetes daļas var tikt piekoptas tikai konkrētos reģionos. Mūsdienu Japānā ir pieņemtas šādas paražas. Dažas no paražām laika gaitām ir mainījušās.


Nādora

Nādora (, , ) ir pilsēta ziemeļaustrumu Marokā. Pilsēta ir Vidusjūras osta un zivju, augļu un mājlopu tirdzniecības centrs. Tā ir savienota ar Spānijas pilsētu Melilju, kura atrodas 10 kilometrus uz ziemeļiem ar nekvalitatīvu lielceļu. Pilsētu apdzīvo aptuveni 180 000 iedzīvotāju, pārsvarā tarifiti-berberi (Thamazight n Arif). Šībrīža Nādoras provinces pārvaldnieks ir Abdeluafi Lftits, ko amatā iecēlis Marokas karalis Muhameds VI. Pilsēta kļuva neatkarīga kopā ar visu Maroku 1956. gadā.

Blakus Nādorai atrodas privātā Medi 1 raidstacija. Tās raidītāju torņi ir aptuveni 380 metrus augsti un pieder pie augstākajām celtnēm Āfrikā.

Tiek lēsts, ka lielu daļu pilsētas saimnieciskās darbības veido ēnu ekonomika un nelikumīgi darījumi. Pie citas saimnieciskās darbības ietilpst zveja, lauksaimniecība un sīkrūpniecība (pārsvarā metalurģija).

Nādora tiek uzskatīta par otro bagātāko pilsētu Marokā pēc Kasablankas.

2007. gadā tika paziņots par plāniem par dzelzceļa līnijas izveidi uz Taurīrtu.


Jēkabs Kleins

Jēkabs Kleins (angliski: Jacob Klein dzimis 1899. gada 3. marts, Liepāja; miris 1978. gada 16. jūlijs, Anapolisa, ASV) bija Latvijā dzimis filozofs un matemātiķis. Vācu filozofa Martina Heidegera skolnieks. Dekāns Annapolisas St. John's koledžā Mērilendas štatā ASV.


Zenta Mauriņa

Zenta Mauriņa (dzimusi Lejasciemā, mirusi Bāzelē, Šveicē) bija latviešu rakstniece, tulkotāja un domātāja.


IBM AIX

IBM AIX (Advanced Interactive eXecutive) ir IBM UNIX saimes operētājsistēma, kas balstīta uz UNIX System V ar 4.3BSD savietojamiem komandu un programmatūras saskarnes paplašinājumiem.

Jaunākā versija AIX 5L 5.3 atbalsta līdz 64 IBM POWER vai Power PC arhitektūras centrālajiem procesoriem un līdz 2 terabaitiem operatīvās atmiņas. JFS2 failu sistēma, ko IBM ieviesa kā AIX sastāvdaļu, atbalsta failu un partīciju izmēru virs 16 terabaitiem.


HP-UX

HP-UX (Hewlett Packard UniX) ir Hewlett-Packard UNIX saimes operētājsistēma, kas balstīta uz UNIX System V (sākotnēji - uz UNIX System III). Tā darbojas uz HP PA-RISC un Intel Itanium arhitektūras procesoriem, kā arī bija pieejama jaunāko modeļu Apollo/Domain sistēmām. Vecākas versijas darbojās arī uz HP 9000 sērijas datoriem ar Motorola 68000 un FOCUS arhitektūru procesoriem.

HP-UX bija pirmā UNIX saimes operētājsistēma, kas atbalstīja piekļuves vadības sarakstus failu pieejas tiesībām, nevis standarta UNIX tiesību sistēmu. HP-UX arī bija viena no pirmajām UNIX sistēmām ar loģisko sējumu pārvaldnieku. HP bija ilgstoša sadarbība ar VERITAS un HP-UX izmantoja to radīto VxFS failu sistēmu. Dažādu iemeslu dēļ sistēmas ielādei gan tika lietota HFS.

Jaunākā versija HP-UX 11i v2 atbalsta līdz 128 centrālajiem procesoriem, 1 terabaitu operatīvās atmiņas, failu sistēmas līdz 32 terabaitiem un failu izmēru līdz 2 terabaitiem.


SC

Sc

Skandija ķīmiskais simbols Slāņu gubumākoņi (Stratocumulus)

SC

Saskaņas Centrs — partiju apvienība Latvijā Seišelu ISO 3166-1 kods

sc

.sc — Seišelu augšējā līmeņa domēns


Balsīgs labiodentāls eksplozīvs slēdzenis

Starptautiskajā fonētiskajā alfabētā šo skaņu attēlo ar simbolu kombināciju , attiecīgais X-SAMPA simbols ir b_d. Speciāls, IPA neiekļauts, simbols bieži tiek lietots bantu valodniecībā - db ligatūra .

Fonēmiski balsīgais labiodentālais eksplozīvais slēdzenis nav sastopams nevienā valodā. Alofoniski tas sastopams: Austronēziešu siku valodā šī skaņa ir labiodentālā flapa alofons. Conu valodas šinkunas dialektā ir afrikātas un (respektīvi, un ), kuras, atšķirībā no vācu valodas bilabiāli labiodentālās afrikātas , ir tīri labiodentālas.


Attēls:Pauls Valdens Latvijas Augstskolas rektors 1919.gadā (Kārļa Dorāja glezna).jpg

No foto.lu.lv/.../index.html


Starogardas apriņķis

Starogardas apriņķis () ir apriņķis Polijā, Pomožes vojevodistes dienvidos. Robežojas ar Pomožes vojevodistes Hojņices, Koscežinas, Gdaņskas un Tčevas apriņķiem, kā arī Kujāvijas-Pomožes vojevodistes Sveces un Tuholas apriņķiem.


Sviestmaizes-kaķa paradokss

Kaķi vienmēr piezemējas uz kājām. Sviestmaize vienmēr piezemējas ar sviestu uz leju.

Paradokss rodas, kad tiek apsvērts, kas notiktu, ja pie kaķa muguras piesietu sviestmaizi ar sviestu uz augšu un nomestu kaķi no liela augstuma.


Vejherovo

Pilsētu 1643. gadā dibinājis augstmanis Jakubs Vejhers (Jakub Wejher). Vejherovo skolas gadus pavadīja vācu inženieris Pauls Gotlībs Nipkovs (Paul Gottlieb Nipkow).

Poļu rakstnieces Dorotas Maslovskas (Dorota Masłowska) dzimtā pilsēta.


Vejherovo apriņķis

Vejherovo apriņķis () ir apriņķis Polijā, Pomožes vojevodistes ziemeļos. Robežojas ar Pomožes vojevodistes Puckas, Kartuzu un Lemborkas apriņķiem, Gdiņu, kā arī Baltijas jūru.


Rumja

Rakstos kā ciemats pirmoreiz minēta 1224. gadā. Poljas kampaņas laikā pilsētā notika smagas kaujas. Otrā pasaules kara laikā pilsētā atradās vācu lidmašīnu Focke-Wulf rūpnīca, kuru 1944. gada 6. augustā bombardēja ASV aviācija.

Vācu politiķes, Padzīto federācijas (Bund der Vertriebenen) vadītājas Ērikas Šteinbahas (Erika Steinbach; 1943) dzimtā pilsēta.


Hojņice

Hojņice (, agrāk ) ir pilsēta Polijas ziemeļos, Pomožes vojevodistes dienvidos pie Tuhoļas mežiem (Bory Tucholskie). Pilsētai daļēji saglabājušies visduslaiku aizsardzības mūri. Kašūbu kultūras centrs.

Pilsētu ap 1230. gadu dibinājis Vācu ordeņa mestrs Hermanis fon Balks (Hermann von Balk). Trīspadsmitgadu kara laikā netālu no pilsētas notika Švecinas kauja (Bitwa pod Świecinem), kurā poļi guva uzvaru. Plūdu laikā 1656. gadā pie pilsētas notika Hojņices kauja, kurā zviedri smagi sakāva poļus.

Otrā pasaules kara Polijas kampaņas laikā 1939. gadā vēlāk šeit notika kauja starp vācu un poļu karaspēki, kura rezultātā poļi atkāpās. Netālu no pilsētas Krojantos (Krojanty) poļu kavalērijas vienība atsita vācu kājnieku uzbrukumu, bet nokļuva ložmetēju ugunī. Vēlāk korespondentu ziņojumi kalpoja par pamatu propagandas mītam par poļu kavalērijas uzbrukumu vācu tankiem.

Villijs Apels (Willi Apel, 1893 - 1988) - vācu/amerikāņu muzikologs Johans Daniels Titijs (Johann Daniel Titius, 1729 - 1796) - vācu astronoms Natanaels Mateuss fon Volfs (Nathanael Matthäus von Wolf, 1724 - 1784) - vācu ārsts un botāniķis


Hojņices apriņķis

Hojņices apriņķis () ir apriņķis Polijā, Pomožes vojevodistes dienvidos. Robežojas ar Pomožes vojevodistes Čluhovas, Bitovas, Koscežinas un Starogardas apriņķiem, Kujāvijas-Pomožes vojevodistes Tuholas un Sempulno apriņķi.


Sikspārņi

Sikspārņi (Chiroptera) ir zīdītāju klases (Mammalia) kārta. To iedala divās apakškārtās: dižsikspārņos un sīksikspārņos. Pie sikspārņu kārtas pieder vairāk nekā 1100 sikspārņu sugas (apmēram 20% no visām zīdītāju sugām), kas tiek iedalītas 18 dzimtās. Latvijā dzīvo 16 sugas, kuras visas pieder vienai dzimtai — . Sikspārņi ir vienīgie zīdītāji, kuri prot lidot (citi zīdītāji, piemēram, lidvāveres, nespēj lidot, bet tikai planēt).


Sopota

Sopota (, kašūbu: Sopòtë) ir pilsēta Polijas ziemeļos, Pomožes vojevodistē, Baltijas jūras krastā starp Gdaņsku un Gdiņu, ar ko kopā veido tā saukt Trīspilsētu (trojmiasto). Pazīstama kā kūrortpilsēta. Pilsētas robežās atrodas Sopotas mols — garākais koka mols Eiropā, kurš ir 515,5 metru garš.

Rakstos ciematiņš pirmoreiz minēts 1283. gadā. Pirmā ārstniecības iestāde tika atklāta 1819. gadā, kad Sopota bija Prūsijas sastāvā. XX gadsimta sākumā Sopota bija ķeizara Vilhelma II iecienīts kūrorts. Pēc Pirmā pasaules kara Sopota bija Dancigas brīvpilsētas sastāvā. Tik izbūvēts liels kazino, kurš deva lielus ienākumus Dancigas brīvpilsētas kasē.

Pilsētas Meža operā katru gadu notiek Sopotas Starptautiskais dziesmu festivāls, kas savulaik bija Intervīzijas organizēta alternatīva Eirovīzijas dziesmu konkursam. 1991. gadā par šī konkursa uzvarētāju kļuva grupa Jauns Mēness, bet 2006. gadā tajā piedalījās Brainstorm.

Vācu aktiera Klausa Kinska (Klaus Kinski, 1926—1991) dzimtā pilsēta.

Pilsētas basketbola komanda Sopotas "Prokom Trefl" spēlē Polijas basketbola augstākajā līgā.


Albīnisms

Albīnisms ( — 'balts') ir ģenētisks defekts — slimība, ar kuru cilvēki vai dzīvnieki jau piedzimst. Šim defektam ir raksturīgs pigmenta melanīna trūkums matos, acīs un ādā. Defektu izraisa mutācijas gēnos, kas atbildīgi par fermenta tirozināzes sintēzi — šis ferments nepieciešams, lai veidotos melanīns. Indivīdus vai dzīvniekus, kuriem ir albīnisms, sauc par albīniem.


Brodvejas tornis

Brodvejas tornis () ir folija, kas atrodas uz Brodvejas kalna Brodvejā, Vusteršīrā, Anglijā, Kotsvolas otrā augstākajā punktā. Tās pamats ir 312 metrus virs jūras līmeņa. Skaidrā laikā no torņa augšas var saskatīt trīspadsmit Anglijas grāfistes.

"Anglosakšu" torņa projektu izstrādāja Džeimss Viats 1794. gadā, lai radītu pils parodiju. Tās būvniecību apmaksāja lords Džordžs Koventrijs, kurš to cēla savai sievai. Tā tika uzcelta 1797. gadā. Torni uzcēla "bākas" kalnā, kur speciālos gadījumos tika iedegti ugunskuri. Lēdija Koventrija vēlējās zināt, vai bāka šajā kalnā ir redzama no viņas mājas Vusterā. Bāku varēja skaidri saskatīt.

Gadu gaitā celtne ir kalpojusi par Sera Tomasa Filipsa tipogrāfijas mājvietu, kā arī pulcēšanās vietu dažādām mākslinieciskām personām, ieskaitot Viljamu Morisu.

Tornis atrodas pie Kotsvolas ceļa. Torņa augstums ir 17 metri.


Pundurpele

Pundurpele (Micromys minutus) ir peļu dzimtas grauzējs, kas sastopams lielā daļā Eirāzijas, arī Latvijā. Latvijā izplatīta visā teritorijā, taču ne sevišķi bieži.


Diktators

Diktators ( - teikt, diktēt, dot priekšrakstus) ir cilvēks, kurš uzspiež savu gribu citiem un nodibina diktatūru. Amatpersona, kuras rokās ir visa vara valstī.


Parastie sikspārņi

Parastie sikspārņi jeb gluddeguņu sikspārņi (Vespertilionidae) ir lielākā un vislabāk izpētītā sikspārņu kārtas dzimta. Latvijā dzīvo tikai šīs dzimtas sikspārņi. Šajā dzimtā ir aptuveni 300 sikspārņu sugas, no kurām 15 sugas dzīvo Latvijā. Parastie sikspārņi dzīvo visos kontinentos, izņemot Antarktīdu.


Depozīts

Depozīts jeb slēpts dārgumu krājums ir vērtīgu priekšmetu kopums, kurš parasti ir slepus noglabāts zem zemes. Šādus depozītus parasti meklē ar metāla detektoriem.


Bronza

Bronza ir metālu sakausējums, kura galvenā sastāvdaļa, vismaz 75% no sakausējuma, ir varš un kā piedeva tiek izmantota alva. Bronzā var būt iekausēti arī citi metāli kā alumīnijs, mangāns, niķelis vai cinks, kā arī pusmetāli, piemēram, arsēns, fosfors un silīcijs. Piekausētie metāli padara bronzu cietāku nekā tīru varu, kā arī piešķir tai citas noderīgas fizikālās īpašības, piemēram, elastīgumu. Par bronzu tiek saukti arī vara sakausējumi ar alumīniju vai svinu, bez alvas.

Bronza bija pirmais sakausējums, kuru cilvēki intensīvi izmantoja. Par bronzas izcelsmes vietu tiek uzskatīti Tuvie Austrumi: tagadējā Irānas teritorija, Senā Divupe un Senā Ēģipte, kur to sāka izmantot ap 3500 gadu pirms mūsu ēras. Laikmetu, kad intensīvi tika izmantota bronza, sauc par bronzas laikmetu. No bronzas tika darināti darbarīki, ieroči, rotaslietas, vēlāk arī zvani. Viens no septiņiem pasaules brīnumiem — Rodas koloss — pamatā sastāvēja no bronzas.


Observatorija

Observatorija (no — 'novērot') ir ēka, kurā atrodas viens vai vairāki lieli teleskopi. Observatorijas izmanto astronomi, lai skatītos debesīs. Observatorijas parasti būvē augsti virs jūras līmeņa, piemēram, kalnos, lai mazāk atmosfēra izkropļotu iegūtos attēlus, un tālu no pilsētām, kuras rada mākslīgo gaismu un traucē veikt novērojumus.


Kategorija:Nepabeigti raksti par organizācijām

Šajā kategorijā ir nepabeigti raksti par organizācijām.

Organizācija Ø


Kanādas bebrs

Kanādas bebrs (Castor canadensis) ir viena no divām bebru dzimtas (Castoridae) grauzēju sugām. Dabiskais izplatības areāls aptver plašas Ziemeļamerikas teritorijas no Kanādas pāri ASV līdz Meksikas ziemeļiem. Introducēts Patagonijā Dienvidamerikā un dažās Eiropas valstīs. Kanādas bebrs ir Kanādas nacionālais dzīvnieks.


Stellar Dawn

Stellar Dawn (pirms tam pazīstama ar nosaukumu Mechscape) ir Jagex 2011. gadā ieplānotā nākotnes MMORPG. Tās izveide tika aizsākta 2005. gada aprīlī. Projekts 2010. gada 14. jūlijā tika pārstrādāts un oficiāli pārsaukts par Stellar Dawn.


Šikoku

Šikoku, arī Sikoku (, — 'četras valstis'), ir viena no četrām lielajām Japānas salām, mazākā un retāk apdzīvotā no tām. Salas dienvidu krastu apskalo Klusais okeāns, ziemeļu — Seto jūra (Japānas iekšējā jūra). Rietumos Bungo šaurums to šķir no Kjusju salas, bet austrumos Kii šaurums šķir no Honsju. Tā ir 50. lielākā sala pasaulē. Šikoku salas platība ir km².


Šaujamspēle no pirmās personas skatpunkta

Šaujamspēle no pirmās personas skatpunkta () ir šaujamspēles, kuru spēlētājs redz no vadītā tēla (parasti — cilvēka) skatpunkta. Tas bija pirmais spēļu žanrs, kurā sāka izmantot 3D grafiku, spēlēšanu internetā un spēles modificēšanu. Populārākie žanra piemēri ir Counter Strike un Unreal Tournament.


Afrikāta

Afrikātas (sauktas arī par afrikatīviem slēdzeņiem) ir koartikulēti divcentru līdzskaņi, kas sākas kā slēdzeņi (kā vai ). Atšķirībā no slēdzeņiem slēgums netiek pārrauts pēkšņi, bet pāriet spraugā: aktīvais runas orgāns (parasti mēle) pamazām attālinās no pasīvā, vaidojot spraugu, kā rezultātā skaņas realizācija ir berzeniska (kā vai ), vai, atsevišķos gadījumos, kā berzeniski trilli. Saplūstot abām artikulācijām, nerodas ne attiecīgajam slēdzenim, ne berzenim raksturīgs troksnis, bet īpatnējs, nedalāms troksnis, kam nav iespējams noteikt robežu starp abiem elementiem.

Latviešu valodā afrikātas ir , , , , kas ortogrāfijā tiek attēlotas attiecīgi kā "c", "dz", "č", "dž".


Ernests Gideons fon Laudons

Ernests Gideons fon Laudons (, arī Loudon; dzimis ), miris ) bija Latvijas teritorijā dzimis karavadonis, Austrijas armijas feldmaršals. Viens no slavenākajiem 18. gadsimta militārajiem stratēģiem.


2008. gada Āfrikas Nāciju kauss

Āfrikas Nāciju kauss 2008 notika Ganā no 2008. gada 20 janvāra līdz 10. februārim. Tas bija 26. Āfrikas Nāciju kauss jeb Āfrikas futbola izlašu čempionāts. To rīkoja Āfrikas Futbola Konfederācija (CAF). Par čempioniem 6. reizi vispār un 2. reizi pēc kārtas kļuva Ēģiptes izlase, kas finālā ar 1-0 pārspēja Kamerūnu. Par čempionāta rezultatīvāko spēlētāju ar 5 gūtajiem vārtiem kļuva kamerūnietis Samuels Eto'o, bet par vērtīgāko tika atzīts Ēģiptes izlases futbolists Hosni Abd Rabo

Tiesības rīkot šo čempionātu Gana ieguva CAF izpildkomitejas balsojumā Kairā, pārspējot Lībijas kandidatūru ar 9-3. Nāciju kausa ieguvēji pārstāvēs Āfriku 2009. gada FIFA Konfederāciju kausā.


Šķērvelis

Šķērvelis, Šķērvele, Nīkrāce vai Šķērdule, ir upe Latvijā, 15 km gara Ventas kreisā krasta pieteka. Iztek no Briņķu ezera Embūtes paugurainē. Augštece regulēta, vidustece un lejtece tek pa izteiktu ieleju, kas pie Nīkrāces sasniedz , bet pie Dzeldas ietekas — 30 m dziļumu. Šajā posmā relatīvais kritums ir viens no lielākajiem Latvijā, kas atsevišķos posmos sasniedz 4,3 m/km. Lielākas pietekas ir Dzelda, arī Dzelde (24 km), Krustkalnu upe un Krīžu valks.

Lielākā apdzīvotā vieta krastos ir Nīkrāce. Lejpus Nīkrāces kreisajā krastā atrodas Vormsātes muižas komplekss.


Akra

Akra (angļu: Accra) ir pilsēta Ganas dienvidos, Atlantijas okeāna krastā. Tā ir Ganas galvaspilsēta un lielākā pilsēta, kā arī valsts administratīvais, sakaru un ekonomikas centrs, kā arī Lielās Akras reģiona un Akras metropoles rajona administratīvais centrs. Kopš 1877. gada tā ir Ganas galvaspilsēta.


Kazahijas PSR karogs

Šo karogu Kazahijas PSR pieņēma .

Pirms šī karoga bija karogs ar zelta sirpi un āmuru augšējā kreisajā stūrī, ar uzrakstu kirilicā Казак ССР un Казахская ССР zelta burtiem pa labi no sirpja un āmura.

Starp 1937. un 1940. gadu izmantoja karogu ar zelta sirpi un āmuru kreisajā augšējā stūrī ar uzrakstu QAZAQ SSR latīņu burtiem un КАЗАХСКАЯ ССР kirilicā zelta burtiem zem sirpja un āmura.


Malborkas apriņķis

Malborkas apriņķis () ir apriņķis Polijā, Pomožes vojevodistes austrumos. Robežojas ar Pomožes vojevodistes Štumas, Tčevas, Gdaņskas un Novi Dvoras apriņķiem, kā arī ar Varmijas-Mazūrijas vojevodistes Elblongas apriņķi.


Kvidzina

Kvidzina () ir pilsēta Polijas ziemeļos, Pomožes vojevodistē uz dienvidiem no Malborkas. Pazīstama ar labi saglabājušos Vācu ordeņa pili un katedrāli. Vēsturiskā Pomezānijas galvaspilsēta.

Pili 1232. gadā dibinājis Vācu ordenis un nākamajā gadā tika dibināta arī pati pilsēta, kas vēsturiski pazīstama ar nosaukumu Marienverdera (Marienwerder). Pilsēta kļuva par Pomezānijas bīskapu rezidences vietu. 1440. gada 14. martā pilsētā tika dibināta Prūsijas konfederācija, kas Trīspadsmitgadu kara laikā kopā ar poļiem sakāva Vācu ordeni un iekļāvās Polijas valstī. Pēc Polijas Pirmās dalīšanas Marienverdena kļuva par Rietumprūsijas administratīvo centru. 1866. gadā Marienverdenā mira vācu astronoms Kārlis Ludvigs Henke (Karl Ludwig Hencke). Pēc Pirmā pasaules kara Marienverdenā tika rīkots referendums par valstisko piederību un 92% no vēlētājiem nobalsoja par palikšanu Vācijā. Pēc Otrā pasaules kara pilsēta tika iekļauta Polijā, un visi vācu iedzīvotāji tika no pilsētas padzīti.

Pilsētas basketbola komanda Kvidzinas "Bank BPS Basket" spēlē Polijas basketbola augstākajā līgā.


Plēvspārņu kārta

Plēvspārņi ir viena no lielākajām kukaiņu klases (Insecta) kārtām, kas apvieno vairāk kā 130 000 sugu. Plēvspārņi ir visattīstītākie kukaiņi, par to liecina pēcnācēju aprūpēšanas instinkti un vairāku plēvspārņu grupu sabiedriskais dzīvesveids, it īpaši darba dalīšana saimēs. Par plēvspārņu pielāgošanās spējām liecina daudzie parazītiskie plēvspārņi, kas no filoģenēzes viedokļa ir jauna parādība, jo parazīti nevar rasties pirms to saimniekiem.

Pēc vēdera un krūšu savienojuma veida plēvspārņus iedala divās apakškārtās — iežmauglapsenēs (Apocryta) un auglapsenēs (Symphyta). Auglapseņu vēderam ir plats pamats, bet iežmauglapsenēm vēdera un krūšu nodalījumus savieno tievs kātiņš, kas izveidojas no vēdera sašaurināta otrā posma.

Latvijā sastopamie plēvspārņi pieder abām apakškārtām. Nepilnīgas izpētes dēļ daļai plēvspārņu dzimtu un sugu vēl nav ieviesti latviskie nosaukumi.


Kvidzinas apriņķis

Kvidzinas apriņķis () ir apriņķis Polijā, Pomožes vojevodistes dienvidaustrumos. Robežojas ar Pomožes vojevodistes Tčevas un Štumas apriņķiem, Varmijas-Mazūrijas vojevodistes Ilavas apriņķi, kā arī Kujāvijas-Pomožes vojevodistes Grudzjondzas un Sveces apriņķiem.


Lemborka

Lemborka () ir pilsēta Polijas ziemeļos, Pomožes vojevodistē starp Slupsku un Vejherovo. Saglabājušies pilsētas viduslaiku aizsardzības mūru fragmenti.

Dibināta 1341. gadā. Iesākumā vairums iedzīvotāju bija kašūbi, tomēr pamazām pilsēta kļuva vāciska un līdz pat Otrā pasaules kara beigām, kad pilsētu piešķīra Polijai un vācu iedzīvotāji tika padzīti, pilsētas nosaukums bija Lauenburga Pomerānijā (Lauenburg in Pommern).


Swiss International Air Lines

Swiss International Air Lines jeb Šveices starptautiskās aviolīnijas ir Šveices nacionālā lidsabiedrība. Tai piederošās 74 lidmašīnas nodrošina regulārus lidojumus uz 71 galamērķi visā pasaulē, lidojot no bāzes lidostas Cīrihē, kā arī no Bāzeles un Ženēvas starptautiskajām lidostām. Kā daļa no Lufthansa group un globālās Star Alliance biedrs, Swiss nodrošina gaisa pārvadājumus gan no Šveices, gan no citu valstu lidostām Eiropā un pasaulē.

2007. gada 20. novembrī Swiss International Airlines gaisa flote sastāvēja no 7 Airbus A319, 19 Airbus A320, 6 Airbus A321, 11 Airbus A330, 11 Airbus A340 un 20 Avro RJ100 lidmašīnām.


United Airlines

United Airlines ir Amerikas Savienoto Valstu lielākā lidsabiedrība, kas nodrošina vairāk kā 3600 lidojumus dienā izmantojot United®, United Express® un TedSM meitas aviokompānijas uz vairāk kā 210 vietējiem un starptautiskiem galamērķiem no tās bāzes lidostām Losandželosā, Sanfrancisko, Denverā, Čikāgā un Vašingtonā.

Ar tiesībām darboties Āzijas, Eiropas un Latīņamerikas teritorijās, United ir viena no lielākajām lidsabiedrībām, kas dibināta Amerikas Savienotajās Valstīs. United ir arī Star Alliance biedrs, kas šīs aviokompānijas pasažieriem nodrošina lidojumus uz 842 galamērķiem 142 pasaules valstīs. 2012. gadā aviokompānija apvienojās ar "Continental Airlines", iegūstot visu tās floti un aktīvus, padarot jau iepriekš lielo aviokompāniju vēl ietekmīgāku.


Boeing 727

Boeing 727 ir ASV aviobūves kompānijas Boeing pasažieru lidmašīnas sērija. Tā ir īsās/vidējās klases, trīs dzinēju pasažieru laineris ir kļuvis par otro veiksmīgāko "Boeing" projektu pasaules.


Padomju Sociālistisko Republiku karogi

Autonomo Sociālistisko Padomju Republiku karogi tika reti lietoti un visbiežāk tie bija tā republikas karogi, kam tā piederēja ar autonomās republikas uzrakstu vietējā un PSR oficiālajā valodā.

Šodien vienīgā bijušās Padomju Savienības teritorijas, kas izmanto izmanītu bijušo padomju karogu ir starptautiski neatzītā Piedņestra (bijušais Moldāvijas PSR reģions) un Baltkrievija (kopš 1995. gada; modificēts).


Lemborkas apriņķis

Lemborkas apriņķis () ir apriņķis Polijā, Pomožes vojevodistes ziemeļos. Robežojas ar Pomožes vojevodistes Vejherovo, Kartuzu, Bitovas un Slupskas apriņķiem, kā arī ar Baltijas jūru.


Prušča Gdaņska

Prušča Gdaņska () - pilsēta Polijas ziemeļos, Pomožes vojevodistē tūlīt uz dienvidiem no Gdaņskas. Gdaņskas dienvidu priekšpilsēta, kurā sākas Trīspilsētas apvedceļš. 1460. gada jūlijā Trīspadsmitgadu kara laikā šeit Vācu ordenis sakāva Prūsijas konfederācijas un poļu karaspēku.


Gdaņskas apriņķis

Gdaņskas apriņķis () ir apriņķis Polijā, Pomožes vojevodistes centrālajā daļā. Robežojas ar Pomožes vojevodistes Novi Dvoras, Malborkas, Tčevas, Starogardas, Koscežinas un Kartuzu apriņķiem, kā arī Gdaņsku.


Latvijas PSR karogs

Latvijas PSR karogs bija Latvijas PSR simbols. Šo karogu bijusī Latvijas PSR pieņēma . Karoga platuma un garuma attiecība ir 1:2.

Pirms tam, kopš 1940. gada 25. augusta tika izmantots sarkans karogs ar zelta sirpi un āmuru augšējā kreisajā stūrī un latīņu burtiem LPSR (Latvijas Padomju Sociālistiskā Republika) zelta krāsā zem tā. 1990. gada 27. februārī ar LPSR Augstākās Padomes lēmumu 1953. gadā apstiprināto karogu nomainīja pret sarkanbaltsarkano karogu. LPSR karoga izmantošana publiskos pasākumos Latvijas Republikā ir aizliegta.


Koscežina

Koscežina () - pilsēta Polijas ziemeļos, Pomožes vojevodistē uz dienvidrietumiem no Gdaņskas.

Pilsētā atrodas tvaika lokomotīvju muzejs.

Vācu vingrotāja Gustava Fēliksa Flatova (Gustav Felix Flatow, 1875 - 1945) un Gņezno arhibīskapa Henrika Mušiņska (Henryk Muszyński, 1933 - ) dzimtā pilsēta.


Koscežinas apriņķis

Koscežinas apriņķis () ir apriņķis Polijā, Pomožes vojevodistes centrālajā daļā. Robežojas ar Pomožes vojevodistes Kartuzu, Gdaņskas, Starogardas, Hojņices un Bitovas apriņķiem.


Romēns Grožāns

Romēns Grožāns (; dzimis Ženēvā, Šveicē) ir Šveices franču autosportists, kurš pārstāv Franciju. 2007. gadā viņš kļuva par F3 Eirosērijas čempionu, . gadā kļuva par Āzijas GP2 čempionu. Pašlaik piedalās Formula 1 sacīkstēs. Kopš 2012. gada pārstāv Lotus F1 komandu. Grožānam ir gan Šveices, gan Francijas pilsonība.


Kazahstānas ģerbonis

Kazahstānas Republikas valsts ģerbonis () tika apstiprināts par Kazahstānas valsts simbolu 1992. gada 4.jūnijā.

Ģerbonim ir apaļa forma un tajā dominē zilā un zelta krāsas. Vidū attēlots šaniraks (; ) — kazahu jurtas jumts. Šaniraks simbolizē gan bagāto mantojumu, gan cerīgo nākotni. Pa labi un kreisi uz ģerboņa ir divi spārnoti zirgi Tulpari (Тұлпар). Apakšējā ģerboņa daļā ir valsts nosaukums kazahu valodā: ҚA3AҚCTAH. Ģerboņa autori ir arhitekti Žandarbeks Melibekovs (Жандарбек Мәлiбеков) un Šotamans Velihans (Шот-Аман Уәлихан).


Bruno Senna

Bruno Senna Lalli (; dzimis Sanpaulu, Brazīlijā) ir Brazīlijas autosportists, trīskārtējā Formula 1 čempiona Airtona Sennas māsasdēls. Bruno Senna ir braucis dažādās sacīkšu sērijās, tostarp GP2 un Lielbritānijas F3, no . gada līdz . gadam piedalījies F1.


Senna

Senna - upe Beļģijā Airtons Senna - trīskārtējs F1 čempions (1960 - 1994) Bruno Senna - brazīliešu autosportists, Airtona Sennas māsasdēls (dz. 1983.)


Columbus (SKS)

Columbus ir Starptautiskās kosmiskās stacijas (SKS) zinātniskais modulis, kas ir lielākais Eiropas Kosmosa aģentūras devums stacijai. To 2008. gada februārī nogādā orbītā ar kosmoplānu Atlantis misijā STS-122. Columbus izgatavots Itālijā, apgādāts un sagatavots Vācijā


Deivids Hafmens

Deivids Alberts Hafmens (, — ) bija datorzinātnes pionieris.

Savas dzīves laikā Hafmens deva ievērojamu ieguldījumu galīgu automātu izpētē, ķēžu komutācijā, sintēzes procedūrās un signālu plānošanā. Taču vislabāk Hafmens ir pazīstams ar savu Hafmena kodu, bezzudumu datu saspiešanas metodi mainīga garuma kodēšanai. Tas bija rezultāts semestra darbam, ko viņš uzrakstīja, studējot Masačūsetsas Tehnoloģiju institūtā (MTI), kur viņš 1953. gadā ieguva doktora grādu ar disertāciju par darbu Sekvenciālo komutācijas ķēžu sintēze, ko palīdzēja izstrādāt Semjuels Kadvels.

"Hafmena kodēšana" tiek izmantota gandrīz jebkurā programmā vai iekārtā, kas saistīta ar datu saspiešanu un cipardatu pārraidi, piemēram, faksos, modemā, datortīklos un ciparu televīzijā.


Attēls:Huffman david.jpg

Nav pieejams brīvs attēls un persona ir mirusi. Attēls no viņa piemiņas lapas Santakrusas universitātē. No


Bitova

Bitova () ir pilsēta Polijas ziemeļos, Pomožes vojevodistē, uz dienvidaustrumiem no Slupskas.

Rakstos pirmoreiz minēta 1321. gadā kā poļu pārvaldīta apmetne. 1335. gadā pilsētu ieņēma Vācu ordenis un 1346. gadā tai tika piešķirtas pilsētas tiesības. Pilsēta atradās te Vācu ordeņa, te Polijas kroņa pārvaldījumā, līdz pēc Trīspadsmitgadu kara iekļāvās poļu Karaļa Prūsijas sastāvā.

Plūdu laikā, Polijas karalis, meklēdams atbalstu pret zviedriem, 1657. gadā piešķīra Bitovu un Lemborku Brandenburgas kūrfirstam Frīdriham Vilhelmam un līdz pat 1945. gadam pilsēta bija Vācijas sastāvā. Pēc Otrā pasaules kara pilsētas vācu iedzīvotāji tika padzīti, bet pilsēta iekļāvās Polijas sastāvā.


Bitovas apriņķis

Bitovas apriņķis () ir apriņķis Polijā, Pomožes vojevodistes rietumos. Robežojas ar Pomožes vojevodistes Slupskas, Lemborkas, Kartuzu, Koscežinas, Hojņices un Čluhovas apriņķiem, kā arī Rietumpomožes vojevodistes Ščecinekas un Košalinas apriņķiem.


Ustka

Ustka () ir pilsēta Polijas ziemeļos, Pomožes vojevodistē, uz ziemeļrietumiem no Slupskas, osta Baltijas jūras krastā. Tūrisma centrs.

Populāra tūrisma vieta, kā arī zvejas osta. Pilsētas pievārtē atrodas Polijas Gaisa spēku centrālais poligons (Centralny Poligon Sił Powietrznych). Sociālistiskās Polijas laikā Ustkas apkaimē atradās meterioloģisko reķešu palaišanas poligons.

Līdz pat 1945. gadam Ustka atradās Vācijas sastāvā, un tās nosaukums bija Štolpminde (Stolpmünde). Nacistu valdīšanas sākumposmā Ustkas ostā tika sparīgi attīstīta, jo Štolpminde bija izvēlēta kā galvenā osta jūras sakariem ar Austrumprūsiju, apejot Polijas teritoriju. Tomēr līdz ar Otrais pasaules kara sākumu celtniecība tika pārtraukta. Ostas trešais - nepabeigtais mols ir vairāku kara laika leģendu avots.

Ustkas populārākā - Austrumu pludmale, katru gadu rudens vētrās tiek pamatīgi noskalota, jo šeit Baltijas jūrā ir stāvkrasts, tāpēc katru gadu ievērojami līdzekļi tiek ieguldīti pludmales atjaunošanai.


Ričarda Haminga medaļa

Ričarda Haminga medaļa ir ikgadējs apbalvojums, ko pasniedz starptautiskā organizācija Elektronikas un Elektrotehnikas inženieru institūts (IEEE) par 'īpašu ieguldījumu informācijas zinātnē, informācijas sistēmās un informācijas tehnoloģijās.' Apbalvojums ir nosaukts par godu pirmajam saņēmējam - matemātiķim Ričardam Hamingam.


Columbus

Columbus ir vārda Colombo pieraksts latīņu valodā. Tas var būt: Kristofors Kolumbs (Christophorus Columbus), jūrasbraucējs (1451—1506); Columbus modulis — Starptautiskās kosmiskās stacijas modulis; Kolumbusas pilsētas nosaukums angļu valodā.


Sudānas futbola izlase

Sudānas futbola izlase ir nacionālā futbola komanda, kas pārstāv Sudānas valsti starptautiskās futbola sacensībās. Sudānas futbola izlasi pārvalda Sudānas Futbola Asociācija. Savu pirmo spēli izlase aizvadīja 1956. gadā pret Etiopiju. Sudānas izlase nekad nav kvalificējusies Pasaules kausa finālturnīram. Āfrikas Nāciju kausā Sudāna ir piedalījusies 8 reizes, 1970. gadā izcīnot savu pagaidām vienīgo čempionu titulu.


Gvinejas futbola izlase

Gvinejas futbola izlase ir nacionālā futbola komanda, kas pārstāv Gvineju starptautiskās futbola sacensībās. Gvinejas futbola izlasi pārvalda Gvinejas Futbola federācija. Savu pirmo spēli izlase aizvadīja 1962. gadā pret Togo. Gvinejas izlase nekad nav kvalificējusies Pasaules kausa finālturnīram. Āfrikas Nāciju kausā Gvineja ir piedalījusies 14 reizes, tās augstākais sasniegums ir 2. vieta 1976. gada Nāciju kausā.


Mali futbola izlase

Mali futbola izlase ir nacionālā futbola komanda, kas pārstāv Mali starptautiskās futbola sacensībās. Mali futbola izlasi pārvalda Mali Futbola federācija. Savu pirmo spēli izlase aizvadīja 1960. gadā pret Centrālāfrikas Republikas izlasi. Mali izlase nekad nav kvalificējusies Pasaules kausa finālturnīram. Āfrikas Nāciju kausā Mali ir piedalījusies 13 reizes, tās augstākais sasniegums ir 2. vieta 1972. gada Nāciju kausā.


Namībijas futbola izlase

Namībijas futbola izlase ir nacionālā futbola komanda, kas pārstāv Namībiju starptautiskās futbola sacensībās. Namībijas futbola izlasi pārvalda Namībijas Futbola asociācija. Savu pirmo spēli izlase aizvadīja 1990. gadā pret Maurīciju. Namībijas izlase nekad nav kvalificējusies Pasaules kausa finālturnīram. Āfrikas Nāciju kausā Namībija ir piedalījusies 4 reizes, taču vēl nekad nav iekļuvusi tālāk par grupu turnīru.


Vāveres

Vāveres, vāveru dzimta (Sciuridae) ir viena no grauzēju kārtas (Rodentia) dzimtām, kas pieder vāverveidīgo (Sciuromorpha) apakškārtai. Pie vāveru dzimtas pieder gan kokos dzīvojošas vāveres, gan uz zemes dzīvojošas vāveres, gan lidvāveres, gan burunduki, gan murkšķi. Pasaulē šobrīd dzīvo 278 vāveru sugas, kas pieder 51 ģintij un 5 apakšdzimtām. Visatpazīstamākās ir Eirāzijas vāveres (Sciurus vulgaris), pelēkās vāveres (Sciurus carolinensis) un Amerikas lidvāveres (Glacomys volans).


Pelēkā vāvere

Pelēkā vāvere (Sciurus carolinensis) ir vāveru dzimtas (Sciuridae) koku vāveru cilts (Sciurini) grauzējs.

Tās dzimtene ir Ziemeļamerika, to var sastapt ASV austrumu krastā, rietumkrasta vidienē un Kanādas dienvidos. Pelēkā vāvere ir ievesta arī Eiropā; Lielbritānijā un Īrijā. Tā kā pelēkā vāvere ir lielāka par parasto vāveri (Sciurus vulgaris), tad izspiedusi mazāko, iedzimto vāveri no mežiem. Ir rajoni, kuros parastā vēvere ir pilnībā aizvietojusies ar pelēko vāveri. Zinātniekiem ir bažas, ka šāda "aizvietošanās" varētu notikt arī Itālijā. Pelēkā vāvere nelielos daudzumos ir sastopama arī Āfrikas dienvidos.

Zinātniskā nosaukuma Sciurus carolinensis ģints vārds Sciurus ir cēlies no diviem grieķu valodas vārdiem; "skia" nozīmē "ēna", un "oura" nozīmē "aste", kopā veidojot jēdzienu, ka vāvere ir dzīvnieks, kas sēž savas astes ēnā. Sugas apzīmējuma vārds "carolinensis" atsaucas uz apdzīvotu vietu Karolīna ASV, kur pelēkā vāvere pirmo reizi tika zinātniski pētīta, un šajā vietā tā ir joprojām plaši izplatīta.


Zambijas futbola izlase

Zambijas futbola izlase ir nacionālā futbola komanda, kas pārstāv Zambiju starptautiskās futbola sacensībās. Zambijas futbola izlasi pārvalda Zambijas Futbola asociācija. Savu pirmo spēli izlase aizvadīja 1946. gadā pret Dienvidrodēziju. Zambijas izlase nekad nav kvalificējusies Pasaules kausa finālturnīram. Āfrikas Nāciju kausā tā ir piedalījusies 18 reizes. Zambija ir 2012. gada Āfrikas Nāciju kausa ieguvēja.


Vadonības sabiedrība

Vadonības sabiedrība ir priekšpēdējā sabiedrības attīstības stadija E. Sērvisa izstrādātajā sociālās attīstības modelī.


Valsts (sabiedrības attīstības stadija)

Valsts ir pēdējā sabiedrības attīstības stadija Elmana Sērvisa izstrādātajā sociālās attīstības modelī.


Johans Reinholds fon Patkuls

Johans Reinholds fon Patkuls (; Stokholma — Kazimira, Polija) bija no Latvijas cēlies vācbaltiešu jurists un politiķis, cīnītājs pret zviedru īstenoto muižu redukciju Vidzemē, viens no Lielā Ziemeļu kara organizētājiem.


Slupskas apriņķis

Slupskas apriņķis () ir apriņķis Polijā, Pomožes vojevodistes ziemeļrietumos. Robežojas ar Pomožes vojevodistes Lemborkas un Bitovas apriņķi, Rietumpomožes vojevodistes Košalinas un Slavno apriņķi, kā arī Baltijas jūru, bet Slupska ir anklāvs apriņķa teritorijā.


Kartuzi

Kartuzi (, ) ir pilsēta Polijas ziemeļos, Pomožes vojevodistē, uz rietumiem no Gdaņskas. Pazīstama kā neoficiālā kašūbu minoritātes galvaspilsēta. Pilsēta radusies kartēziešu klostera vietā, no kurienes arī tās nosaukums.

Pilsētas gminā dzimis vēsturnieks Gerards Labuda (Gerard Labuda, 1916—2010).


Kartuzu apriņķis

Kartuzu apriņķis () ir apriņķis Polijā, Pomožes vojevodistes centrālajā daļā. Robežojas ar Pomožes vojevodistes Vejherovo, Gdaņskas, Koscežinas, Bitovas un Lemborkas apriņķiem, kā arī Gdaņsku un Gdiņu.


Mobilā observatorija

Mobilā observatorija ir pārvietojama observatorija. Kopš 2005. gada vasaras šāda observatorija atrodas Latvijā un tā ir vienīgā šāda veida observatorija visā Eiropā. Tā ir izvietota uz smagās mašīnas šasijas un aprīkota ar grozāmu kupolu, no kura iespējams novērot debess ķermeņus ar stacionāru teleskopu. Tai ir pievienoti vēl divi teleskopi, kuri ir iznesami ārā no kupola un kalpo papildu novērojumiem.

Ar pasākumu Cēsu zinātnes centrā Z(in)oo 2015. gada 21. novembrī Mobilā observatorija pieteica savu atgriešanos Latvijā. Ārzemēs tā darbojās no 2008. gada pavasara.

Observatorija piedāvā arī lekcijas par astronomiju un fizikas eksperimentus.


Vladislavovo

Vladislavovo () - pilsēta Polijas ziemeļos, Pomožes vojevodistē, uz ziemeļiem no Gdaņskas. Pilsētas teritorija ir gan pie Baltijas jūras, gan Puckas līča, ko vienu no otra atdala 35 kilometrus garā un vietām tikai 100 metrus šaurā Helas pussala.

Populārs kūrorts un ūdenssporta centrs. Pilsētas teritorijā atrodas Polijas visvairāk uz ziemeļiem attālinātais punkts. Otrā pasaules kara laikā pilsētā notika cīņas Helas kaujas ietvaros.


Puckas apriņķis

Puckas apriņķis () ir apriņķis Polijā, Pomožes vojevodistes austrumos. Robežojas ar Pomožes vojevodistes Vejherovo apriņķi, Gdiņu un Baltijas jūru.


Čluhova

Čluhova () - pilsēta Polijas ziemeļos, Pomožes vojevodistē, uz rietumiem no Hojņices.

1312. gadā Vācu ordenis nopirka Čluhovu par 250 sudraba markām no Polijas un uzsāka pils celtniecību. 1348. gadā apmetnei tika piešķirtas Kulmas pilsētas tiesības. Oredeņa pils bija otra lielākā Ordeņa valstī (aiz Marienburgas pils). Vācu nosaukuma versija līdz pat 1945. gadam bija Šlohava (Schlochau). Pirms Grīnvaldes kaujas 1410. gadā pilsēta bija ordeņa lielmestra Ulriha fon Jungingena rezidence. Pēc Trīspadsmitgadu kara pilsēta iekļāvās Polijas sastāvā.

Pēc Polijas Pirmās dalīšanas pilsēta iekļāvās Prūsijā, vēlāk Vācijā. Pilsētas izaugsmi veicināja valsts ceļa Reichsstraße 1 (Berlīne - Kēnigsberga) izbūve cauri pilsētai. Pēc Pirmais pasaules kara pilsēta palika Vācijas sastāvā, Polijas - Vācijas robeža gāja desmit kilometrus uz austrumiem no pilsētas. Otrais pasaules kara laikā Šlohava smagi cieta kaujās. Pēc kara tā tika piešķirta Polijai, bet pilsētas vācu iedzīvotāji tika padzīti no pilsētas.

Vācu kriptogrāfa Frīdriha Kaziska (Friedrich Kasiski, 1805 - 1881) dzimtā pilsēta.


Čluhovas apriņķis

Čluhovas apriņķis () ir apriņķis Polijā, Pomožes vojevodistes dienvidrietumos. Robežojas ar Pomožes vojevodistes Bitovas un Hojņices apriņķiem, Kujāvijas-Pomožes vojevodistes Sempulno apriņķi, Lielpolijas vojevodistes Zlotovas apriņķi, kā arī Rietumpomožes vojevodistes Ščecinekas apriņķi.


Kimija Meisnere

Kimberlija Klēra "Kimija" Meisnere (; dzimusi Tausonā, Mērilendas štatā, ASV) ir amerikāņu daiļslidotāja. K. Meisnere savā karjerā ir izcīnījusi uzvaras vairākās sacensībās, tai skaitā 2006. gada Pasaules čempionātā, 2007. gada ASV čempionātā un 2007. gada Četru kontinentu čempionātā. Viņa ir pirmā ASV daiļslidotāja, kurai vienlaicīgi piederēja Pasaules, ASV un Četru kontinentu uzvarētājas tituls.


Beninas futbola izlase

Beninas futbola izlase ir nacionālā futbola komanda, kas pārstāv Beninu starptautiskās futbola sacensībās. Beninas futbola izlasi pārvalda Beninas Futbola federācija. Līdz 1975. gadam komanda bija pazīstama ar nosaukumu Dahomejas futbola izlase, līdz Dahomeja pārtapa par Beninu. Savu pirmo spēli izlase aizvadīja 1959. gadā pret Nigēriju. Beninas izlase nekad nav kvalificējusies Pasaules kausa finālturnīram. Āfrikas Nāciju kausā Benina ir piedalījusies četras reizes, labāko rezultātu sasniedza 2019. gadā, kad iekļuva ceturtdaļfinālā.


Kumasi

Kumasi ir pilsēta Ganas dienvidos. Tā atrodas pie Bosomtves ezera, lietus mežu reģionā, aptuveni 250 km attālumā no galvaspilsētas Akras. Pilsēta ir pazīstama kā "dārzu pilsēta", jo tajā ir daudz dažādu augu un koku sugu. Kumasi ir otra lielākā Ganas pilsēta, tajā dzīvo 1,5 miljoni iedzīvotāju. Kumasi ir viena no valsts bagātākajām pilsētām, jo tās apkārtnē atrasti plaši zelta depozīti. Galvenās pilsētas eksportpreces ir cietkoks un kakao pupiņas. Kumasi pārvalda aptuveni pusi no visas Ganas koku industrijas.

Ganas prezidenta Džona Kufuora (John Kufuor, 1938) dzimtā pilsēta.


Tamale

Tamale ir pilsēta Ganas ziemeļos. Tā ir Ganas ziemeļu reģiona administratīvais centrs, tajā dzīvo aptuveni 538 tūkstoši iedzīvotāju. Iedzīvotāju skaita ziņā Tamale ir trešā lielākā pilsēta Ganā pēc galvaspilsētas Akras un Kumasi. Pilsēta atrodas savannas zonā. Tamalē pārsvarā dzīvo dagombi, kas ir islāma sekotāji.


Sekondi-Takoradi

Sekondi-Takoradi ir pilsēta Ganas dienvidrietumos pie Gvinejas līča. Tā ir iedzīvotāju skaita ziņā viena no lielākajām Ganas pilsētām, tajā dzīvo aptuveni 335 tūkstoši cilvēku. Galvenās Sekondi-Takoradi rūpniecības un eksporta sfēras ir kokmateriālu un naftas pārstrāde un eksportēšana, kuģubūve un dzelzceļa remonts. Pilsētā ir viena no svarīgākajām valsts ostām.


Baba Yara stadions

Baba Yara stadions (zināms arī kā Kumasi sporta stadions) ir sporta stadions Kumasi, Ganā. Tas ir Ganas lielākais stadions ar 60 000 skatītāju vietām. Tajā pārsvarā tiek spēlēts futbols, savas mājas spēles šajā stadionā aizvada komandas "Asante Kotoko" un "King Faisal Babes".

2000. gada Āfrikas Nāciju kausa laikā, kad tas norisinājās Ganā un Nigērijā, stadionā notika 7 spēles. Vēlāk stadions tika pārbūvēts un uzlabots 2008. gada Nāciju kausa vajadzībām.


29. janvāris

29. janvāris ir gada 29. diena pēc Gregora kalendāra. Līdz gada beigām ir atlikušas 336 dienas (337 garajā gadā).


Ohenes Džana stadions

Ohenes Džana stadions () ir sporta stadions Ganas galvaspilsētā Akrā, kas pārsvarā tiek izmantots futbola vajadzībām. Iesākumā tas bija pazīstams kā Akras sporta stadions, taču 2004. gadā tika pārsaukts par godu valsts pirmajam sporta ministram Ohenem Džanam. Stadionā savas mājas spēles aizvada futbola klubi "Hearts of Oak" un "Great Olympics", kā arī Ganas futbola izlase.

Stadionā ir aizvadīta 1978. gada Āfrikas Nāciju kausa finālspēle, kā arī tajā risinājušās 2000. un 2008. gada Nāciju kausa spēles.


Tamales stadions

Tamales stadions () ir sporta stadions Ganas pilsētā Tamalē. Pārsvarā tas tiek izmantots futbola vajadzībām, tajā savas mājas spēles aizvada vietējais futbola klubs "Real Tamale United". Stadiona ietilpība ir aptuveni 21 000 vietu, no tām puse - sēdvietas. 2008. gadā to 2008. gada Āfrikas Nāciju kausa vajadzībām pabeidza ķīniešu būvniecības kompānija.


Sekondi-Takoradi stadions

Sekondi-Takoradi stadions () ir sporta stadions Ganas pilsētā Sekondi-Takoradi. Pārsvarā tas tiek izmantots futbola vajadzībām, tajā savas mājas spēles aizvada vietējā komanda "Sekondi Hasaacas F.C.". Stadiona ietilpība ir 20 000 skatītāju vietu. Stadions tika pabeigts 2008. gadā un tajā tiek aizvadītas 7 2008. gada Āfrikas Nāciju kausa spēles, tostarp viens no ceturtdaļfināliem.


Kvadrātvienādojums

Kvadrātvienādojums ir otrās pakāpes vienādojums, kura vispārīgais veids ir a x^2 + b x + c = 0, \, kur x ir nezināmais un a ≠ 0. Izteiksmi a x^2 + b x + c sauc par kvadrāttrinomu. No algebras pamatteorēmas seko, ka kvadrātvienādojumam ir tieši divas saknes (šīs saknes var būt vienādas).


Vladimirs Levenšteins

Vladimirs Josifovičs Levenšteins (, dzimis , miris ) bija Krievijas zinātnieks, kurš veica pētījumus informācijas teorijā un kļūdas labojošā kodēšanā. Pazīstamākais no viņa ieguldījumiem ir Levenšteina attāluma algoritms, kuru viņš izstrādāja 1965. gadā.

1958. gadā viņš pabeidza Maskavas Valsts universitātes Matemātikas un mehānikas departamentu un kopš tā laika strādā Keldiša Lietišķās Matemātikas institūtā Krievijas Zinātņu akadēmijā Maskavā. Viņš IEEE Informācijas teorijas Sabiedrības biedrs.

2006. gadā viņš saņēma IEEE Ričarda Haminga medaļu par devumu kļūdas labojošo kodu un informācijas teorijā, un īpaši par Levenšteina attālumu.


Renderēšana

Renderēšana datorgrafikā ir beidzamais process divdimensionāla attēla vai animācijas iegūšanai no jau iepriekš sagatavotas trīsdimensionālas ainas. Šo procesu var pielīdzināt fotogrāfijas uzņemšanai vai videomateriāla filmēšanai, pēc tam, kad reālajā dzīvē pabeigta skata uzstādīšana. Ir izstrādātas dažādas un bieži vien specializētas renderēšanas metodes, kas sniedzas no vienkāršākām un nereālistiskākām karkasmodeļa renderēšanām, kuru pamatā ir daudzstūri, līdz tādiem progresīviem paņēmieniem kā skenēšanas rindas renderēšana (), staru izsekošana, vai radiosity. Atkarībā no attēla sarežģītības, tā renderēšana var ilgt no pāris sekundēm līdz pat vairākām dienām.


Mjastko

Mjastko () - pilsēta Polijas ziemeļos, Pomožes vojevodistē, uz dienvidrietumiem no Bitovas.

Līdz 1945. gadam pilsētas nosaukums bija Rumelsburga (Rummelsburg) un tā atradās Vācijā. Pēc kara tā tika piešķirta Polijai un pilsētas vācu iedzīvotāji - padzīti.


Pucka

Pucka () - pilsēta Polijas ziemeļos, Pomožes vojevodistē, uz ziemeļiem no Gdiņas, Puckas līča krastā.

Apmetne zināma jau no VII gadsimta. Pilsētas tiesības tai tika piešķirtas 1348. gadā, kad pār to valdīja Vācu ordenis. 1466. gadā tā iekļāvās Polijā. Kopš 1567. gada Pucka bija Polijas kara flotes galvenā bāze. Pēc Polijas dalīšanām Pucka iekļāvās Prūsijā (vēlāk Vācijā). Pēc Pirmā pasaules kara pilsēta kļuva par t. s. Poļu koridora daļu. 1920. gada 10. februārī ģenerāļa Juzefa Hallera vadībā notika ceremoniālas Polijas laulības ar jūru. Starp pasaules kariem Pucka bija galvenā Polijas kara flotes bāze un, līdz Gdiņas ostas izbūvei, arī vienīgā Polijas osta.


Štuma

Štuma (, vēsturiskais vācu nosaukums - Štūma (Stuhm)) ir pilsēta Polijas ziemeļos, Pomožes vojevodistē, uz dienvidiem no Malborkas.

Pirms 1236. gada, kad apmetni ieņēma Vācu ordenis, tā bija prūšu valdījumā. 1416. gadā Štumai tika piešķirtas pilsētas tiesības. Pēc Trīspadsmitgadu kara pilsēta iekļāvās poļu Karaļa Prūsijas sastāvā. 1635. gadā uz dienvidiem no pilsētas tika noslēgts Štumskavesas miera līgums starp Poliju-Lietuvu un Zviedriju.

Pēc Polijas dalīšanām Štuma iekļāvās Prūsijā, bet 1871. gadā, līdz ar Prūsiju - Vācijā. Pēc Pirmā pasaules kara pilsēta plebiscītā nolēma palikt Vācijas sastāvā. Pēc Otrā pasaules kara pilsētas vācu iedzīvotāji tika padzīti un pati Štuma iekļāvās Polijā.


Štumas apriņķis

Štumas apriņķis () ir teritoriāli administratīva vienība Pomožes vojevodistē. Apriņķa lielākā pilsēta ir Štuma, kura atrodas 56 kilometrus uz dienvidaustrumiem no Pomožes vojevodistes centra Gdaņskas. Šajā apriņķī ir tikai divas pilsētas. Otra ir Dzežgoņa.

Robežojas ar Pomožes vojevodistes Kvidzinas, Tčevas un Malborkas apriņķiem, kā arī Varmijas-Mazūrijas vojevodistes Elblongas, Ostrudas un Ilavas apriņķiem.


Novi Dvora Gdaņska

Novidvura Gdaņska () ir pilsēta Pomožes vojevodistē Polijas ziemeļos, uz ziemeļiem no Malborkas. Žulavu reģiona muzejs. Pilsēta starp pasaules kariem atradās Dancigas brīvpilsētas sastāvā.


Jorma Rīsanens

Jorma Rīsanens (, dzimis 1932. gadā Somijā) ir informācijas teorētiķis, plašāk pazīstams par aritmētiskās kodēšanas ieviešanu bezzudumu datu saspiešanai un minimālā apraksta garuma principu.

1965. gadā beidzis Helsinku Tehnisko universitāti ar doktora grādu. Kopš 1960. gada strādāja IBM par pētnieku. Pēc aiziešanas no IBM, viņš ir emeritus profesors Tamperes Tehniskā universitātē un Helsinku Informācijas Tehnoloģiju institūta biedrs. 1993. gadā viņam piešķīra IEEE Ričarda Haminga medaļu.


Rattle and Hum

"Rattle and Hum" ir īru rokgrupas U2 1988. gadā izdotā albuma un pilnmetrāžas filmas nosaukums. Albums, kas tika veidots, lai atspoguļotu "The Joshua Tree" koncertturneju gan uz skatuves, gan ārpus tās, sastāvēja no koncertierakstiem un arī jaunām dziesmām (tādēļ tiek uzskatīts par grupas sesto studijas albumu). Filmā tiek dokumentēta grupas "The Joshua Tree" turneja ASV, kā arī tās amerikāņu mūzikas izpēte.


Dinamiskā atmiņas iedalīšana

Atmiņas piešķiršanas stratēģijas ir stratēģijas atmiņas piešķiršanai.

Definīcija: Par reģionu sauksim blakus stāvošas atmiņas zonas (kā, piemēram, celiņus), kas piešķirtas vienam failam. Fails var sastāvēt no vairākiem reģioniem, kurus pārvalda failsistēma. Definīcija: Par granulu sauksim failam piešķirtās atmiņas vienību. Jeb mazāko iespējamo reģionu failā.

Atmiņas piešķiršanas stratēģiju mērķi: Minimizēt faila aizņemtās atmiņas reģionu skaitu, ar mērķi samazināt lasošās galviņas pārvietošanos skaitu, nolasot secīgu failu. Kā arī samazināt faila aprakstošo reģionu deskriptoru skaitu. Minimizēt fizisko attālumu starp faila aizņemtās atmiņas reģioniem, lai samazinātu galviņas pārvietošanās amplitūdu.


Burhards Sosārs

Burhards Sosārs (dzimis , miris ) bija latviešu komponists, diriģents, ērģelnieks. Sarakstījis melodiju dziesmai "Kavalieru gads" no teātra izrādes "Gesta Berlings". Dzimis Cēsu apriņķa Cirstu pagastā. Bijis skolotājs un direktors Daugavpils mūzikas vidusskolā, arī Dailes teātra komponists.


30. janvāris

30. janvāris ir gada 30. diena pēc Gregora kalendāra. Līdz gada beigām ir atlikušas 335 (336 garajā gadā) dienas.


Ūdensstrupaste

Ūdensstrupaste jeb ūdensžurka (Arvicola amphibius) ir kāmju dzimtas grauzējs. Tā ir vislielākā strupaste Centrālajā un Ziemeļeiropā. Ūdensžurka sastopama visā Eiropā, izņemot Īriju, Pireneju pussalu un Grieķiju, un nelielā Krievijas teritorijā.


Vikipēdija:Nosaukumu veidošana

Nosaukumu veidošana ir ieteikumi, kā veidot rakstu nosaukumus latviešu valodas Vikipēdijā. Tā ir tikai vienošanās, tie nav likumi, kas nemainīgi "iecirsti akmenī". Vikipēdijai paplašinoties un mainoties, daži ieteikumi arī var mainīties vai zaudēt aktualitāti. Ja tomēr ir šaubas, labāk ir sekot ieteikumiem. Ja ir pamatoti ierosinājumi mainīt vienošanos, vispirms ir jāapspriežas ar citiem dalībniekiem diskusiju lapā.

Vispārējā gadījumā rakstam jādod tāds nosaukums, kādā tas pazīstams vairumam latviešu valodā runājošo. Nosaukumā jābūt minimālai neviennozīmībai, vienlaikus izveidojot pāradresāciju no citiem, alternatīviem nosaukumiem.

Ievērojot saišu veidošanas un nosaukumu veidošanas principus, vajadzētu viegli nokļūt uz vajadzīgā raksta. Pāradresācija jāveido tiem rakstiem, kuriem varētu būt vairāki viennozīmīgi nosaukumi (piemēram, dažādi rakstāmi bijušie nosaukumi, nosaukumi oriģinālvalodā u.c.). Ja vienam nosaukumam ir vairākās nozīmes, tad jāizmanto nozīmju atdalīšanas lapa.

Ja raksts ir bijis nosaukts nepiemērotā vārdā, tas ir jāpārsauc, pārvietojot to.


Feimaņu pagasts

Feimaņu pagasts ir Rēzeknes novada teritoriāla vienība tā dienvidrietumos. Robežojas ziemeļos ar Silmalas pagastu, austrumos ar Maltas un Pušas pagastiem, dienvidos ar Preiļu novada Aglonas pagastu un Krāslavas novada Kastuļinas pagastiem, rietumos ar Preiļu novada Rušonas un Silajāņu pagastiem. Pagasta centrs atrodas Feimaņos.


Lielais Ziemeļu karš

Lielais Ziemeļu karš (1700–1721) bija viens no lielākajiem kariem par politisko un militāro ietekmi Ziemeļeiropā. Kara rezultātā samazinājās Zviedrijas loma, bet krasi pieauga Krievijas loma Baltijas jūras reģionā. Polijas-Lietuvas kopvalsts un Saksija tika novājinātas, bet Prūsija parādījās kā jauna militāra vara. Nerealizējās Livonijas politiķu plāns atjaunot autonomu valsti Polijas-Lietuvas vai Saksijas paspārnē.


Einārs Vinters

Einārs Vinters (dzimis ) ir latviešu motosportists, kurš piedalās Dakaras rallijā kopš 2007. gada. Einārs debitēja Dakaras rallijā 2007. gadā. Viņa brālis Jānis bija paspējis tajā piedalīties jau trīs reizes pirms tam. Einārs izcīnīja 14. vietu kopvērtējumā. Abi brāļi bija gatavi piedalīties arī 2008. gadā, tomēr ralliju drošības apsvērumu dēļ atcēla. 2009. gadā Einārs atkal ieņēma 14. vietu, bet Jānis Vinters nepiedalījās.

Brāļiem Vinteriem pieder zemnieku saimniecība "Līgo". Tā ir 1800 hektārus liela, atrodas Elejas pagastā. Šobrīd tajā tiek audzēti kvieši, rapsis un kukurūza.


Andris Dambis

Andris Dambis (dzimis ) ir latviešu autosportists un OSC ceha direktors. Viņš četrreiz ir piedalījies Dakaras rallijā, no kurām trīs reizes kā braucējs (gan kā pilots, gan kā stūrmanis). Andrim Dambim pieder kapitāldaļas bezpilota lidaparātu izstrādes uzņēmumā Aerones.

A. Dambis ir OSCar sporta automobiļu konstruktors un galvenais inženieris. Ar OSCar Dakaras rallijā brauca Riga RRT komandas pārstāvji.

1976. gadā Dambis sāka darboties autosportā. 1996. gadā viņš kļuva par pirmo latviešu autosportistu, kurš ir izcīnījis kādu Eiropas godalgu.

2012. gada Dakaras rallijā Andris Dambis kopā ar Māri Saukānu piedalījās ar pasaulē pirmo elektriskās piedziņas bezceļu rallija automobili "OSCar eO".


Fotoelektronu pavairotājs

Fotoelektronu pavairotājs jeb fotoelektronu daudzkāršotājs ir vakuuma elektroierīce, kurā tiek izmantotas fotoefekta un sekundārās emisijas parādības un kuru lieto kā sevišķi jutīgu gaismas sensoru.


Bluetooth

Bluetooth ir maza darbības rādiusa bezvadu datortīklu standarts. Šī tehnoloģija piedāvā iespēju apmainīties ar informāciju, savienojoties ar dažādām ierīcēm: mobilajiem tālruņiem, datoriem u.c. Bluetooth ļauj šīm ierīcēm savienoties vienai ar otru, kad tās atrodas rādiusā līdz 10—100 metriem viena no otras (attālums ir atkarīgs no šķēršļiem un traucējumiem), pat dažādās telpās.


Smadzenes

Smadzenes ir centrālās nervu sistēmas kontroles centrs, kas ir atbildīgs par uzvedību. Smadzenes atrodas galvā un tās no ārpuses aizsargā galvaskauss. Smadzeņu galvenais uzdevums ir apstrādāt informāciju, ko ķermenis iegūst, izmantojot visas piecas maņas: redzi, dzirdi, garšu, ožu un tausti. Visiem mugurkaulniekiem ir smadzenes.


Novi Dvoras apriņķis (Pomože)

Apriņķis ar tādu pašu nosaukumu ir arī Mazovijas vojevodistē - skat. Novi Dvoras apriņķis (Mazovija)

Novi Dvoras apriņķis () ir apriņķis Polijā, Pomožes vojevodistes austrumos. Robežojas ar Pomožes vojevodistes Malborkas un Gdaņskas apriņķiem, Varmijas-Mazūrijas vojevodistes Elblongas apriņķi, Gdaņsku, Baltijas jūru, kā arī ar Krievijas Kaļiņingradas apgabalu.


Čerska (Polija)

Čerska () - pilsēta Polijas ziemeļos, Pomožes vojevodistē, Tuholas meža (Bory Tucholskie) apvidū, uz ziemeļaustrumiem no Hojņices.


Vinters

Aleksandrs Vinters, latviešu komponists, diriģents (1897—1966); Alfrēds Vinters, latviešu dziedātājs, komponists (1908—1976); Ārons Vinters (Aron Winter), Nīderlandes futbolists un treneris (1967); Edgars Vinters, latviešu gleznotājs (1919—2014); Einārs Vinters, latviešu motosportists (1969); Helmuts Vinters (Helmut Winter), vācu literatūrzinātnieks, rakstnieks, kritiķis, filantrops, mākslas, mūzikas cienītājs un pazinējs, pianists (1935—2004); Jānis Vinters, latviešu motosportists (1971); Jānis Vinters, latviešu politiķis (1897—?); Lelde Vinters-Ore, latviešu gleznotāja (1937); Marija Vintere, latviešu dziedātāja (1911).


31. janvāris

31. janvāris ir gada 31. diena pēc Gregora kalendāra. Līdz gada beigām ir atlikušas 334 (335 garajā gadā) dienas.


Blanks

Džūljens Blanks (Julien Blanc; 1988) ― šveiciešu izcelsmes attiecību konsultants; Ernests Blanks (1894) ― latviešu publicists, rakstnieks un vēsturnieks. Kristaps Blanks (1986) ― latviešu futbolists.


Viensēta

Viensēta ir Latvijas lauku apvidos izplatīts individuālās apbūves veids, kas ietver dzīvojamo un saimniecības ēkas (klēti, kūti, nereti arī stalli un/vai ratnīcu, riju, pirti un vienu vai vairākus šķūņus), kā arī vairākus hektārus zemes. Viensēta savu apzīmējumu ieguvusi, jo atrodas savrup no citām viensētām vai ciemiem.

Latvijā saskaņā ar "Administratīvo teritoriju un apdzīvoto vietu likumu" viensēta ir viena no trim apdzīvoto vietu veidiem (līdzās pilsētai un ciemam). Viensēta ir savrupa viena dzīvojamā ēka vai savrupas vairākas dzīvojamās ēkas, kā arī ar šo ēku vai ēkām funkcionāli saistītās saimniecības ēkas teritorijā, kur zemi galvenokārt izmanto lauksaimniecības vai mežsaimniecības vajadzībām. Viensētas statusu piešķir pašvaldības dome, apstiprinot viensētai nosaukumu.

Latviešu tradicionālā viensēta ir iekļauta Latvijas kultūras kanonā. Visi Latvijas teritorijā pastāvošie viensētu veidi vienkopus šodien ir apskatāmi Latvijas Etnogrāfiskajā brīvdabas muzejā.


Dinaburga (nozīmju atdalīšana)

Dinaburga var būt: Daugavpils kādreizējais nosaukums, lietots arī sarunvalodā; Latvijas futbola klubs Dinaburg FC; Latvijas futbola klubs Dinaburg-Zemessardze.


Lieldienas

Agrākais reģistrētais Lieldienu svinēšanas notikums reģistrēts 2. gadsimtā. Lieldienas ievada Klusā nedēļa ar Pūpolu svētdienu, Zaļo ceturtdienu, Lielo piektdienu un Kluso sestdienu, bet svētdienā svin Pirmās Lieldienas. Otrās Lieldienas ir nākamās nedēļas pirmdiena. Katrai dienai ir īpaša nozīme.


Halovīns

Halovīns () ir Visu svēto dienas priekšvakars, 31. oktobra vakars, kas tiek atzīmēts vairākās valstīs, arī Latvijā. Halovīns liturģiskajā gadā ievada trīs dienu ciklu, kuru veido Halovīns, Visu svēto diena (1. novembris) un Visu dvēseļu diena (2. novembris). Halovīnā sāk pieminēt mirušos, svētos, mocekļus un dvēseles, kas vēl atrodas šķīstītavās.

Halovīna vakarā cilvēki (galvenokārt bērni) pārģērbjas par spokiem, raganām, miroņiem un citiem mošķiem un staigā pa mājām, prasot saldumus. Tā ir amerikāņu tradīcija, taču globalizācijas rezultātā izplatījusies arī citās valstīs, kā arī Latvijā. Latvijā tradīcijai nav vēsturiska pamatojuma un tā balstās uz bērnu vēlmi iegūt saldumus. Tāpat tiek veicināts vandalisma pieaugums, jo izjokošana bieži pārvēršas par vienkāršu demolēšanu vai, piemēram, jēlu olu sviešanu. Halovīnā pārģērbjas un grebj ķirbjus, arī lai aizbiedētu ļaunos garus.


Gleivicas incidents

Gleivicas incidents (, ) bija uzbrukums vācu radiostacijai Vācijas un Polijas pierobežā 1939. gada 31. augustā, kas kalpoja kā iegansts Vācijas iebrukumam Polijā, t.s. Polijas kampaņai.

Jau vasaras vidū Reinhards Heidrihs uzdeva Alfredam Naujokam sagatavot operāciju, kas ļautu apvainot Poliju agresijā un attaisnotu Vācijas uzbrukumu tai. Tika savervēti vairāki desmiti kriminālnoziedznieku, kuriem apsolīja amnestiju, ja tie piedalīsies "patriotiskā akcijā". Grupa tika ietērpta Polijas armijas uniformās un veica uzbrukumu Vācijas pilsētas Gleivicas radiostacijai. No ieņemtās radiostacijas tika pārraidīts uzsaukums poļu valodā ar aicinājumu visiem poļiem apvienoties un sākt karu pret vāciešiem. Pēc tam SD "tīrīšanas" grupa nogalināja operācijas veicējus. Tiem tika injicēta inde, paziņojot, ka tā ir vakcīna profilakses nolūkos.

Otrā dienā Vācijas valsts radio uzstājās Ādolfs Hitlers ar paziņojumu, ka Polija uzbrukusi Vācijai un kopš šī brīža Vācija ir karastāvoklī ar Poliju.


Žans Marks Bosmans

Žans Marks Bosmāns (Jean-Marc Bosman, dzimis ) ir bijušais Beļģijas futbolists, kura juridiskais izaicinājums futbola spēlētāju pārejas likumiem noveda pie "Bosmana lēmuma". Tas pilnībā mainīja veidu, kā darbojās līgumi starp futbolistiem un klubiem, ļaujot profesionālajiem spēlētājiem Eiropas Savienībā brīvi mainīt klubu pēc līguma beigām ar esošo komandu.

Bosmans pats ir plašāk pazīstams ar savu nozīmi šī lēmuma pieņemšanā, mazāk ar paveikto savas spēlētāja karjeras laikā.

Pirms slavenā tiesas procesa viņš spēlēja Beļģijas augstākās līgas klubā RFC Liège.


Multipurpose Internet Mail Extensions

MIME standartā definētie satura tipi tiek izmantoti arī ārpus e-pasta, piemēram, HTTP protokolā.


Restaurācija

Restaurācija (no — 'atjaunošana') ir arhitektūras, mākslas, vēstures arheoloģisku pieminekļu atjaunošana sākotnējā izskatā. Objekta restaurācija ir tā atjaunošana tā pilnīgā skaidrībā, vai vismaz priekšstatā par tā pirmējo stāvokli. Restaurācijas metodes pilnībā balstās uz cieņu pret oriģinālajiem materiāliem, arheoloģiskajām liecībām, oriģinālo projektu un autentiskiem dokumentiem.


Barkava

Barkava ir ciems Madonas novada austrumos, Barkavas pagasta centrs. Cauri Barkavai iet reģionālais autoceļš (P84). Attālums līdz Madonai — 30 km, līdz Rīgai — 186 km.

Barkava atrodas Austrumlatvijas zemienes Lubāna līdzenumā, mazāk kā 10 km attālumā no Lubāna ezera rietumu krasta. Apvidus reljefs izteikti līdzens.

Barkavas centrā atrodas Svētā Staņislava Romas katoļu baznīca (celta 1882. gadā koka baznīcas vietā, prāvests — Viktors Petrovskis), Barkavas centra kapsēta un piemineklis kritušajiem padomju karavīriem. Barkavā atrodas arī Barkavas pagasta pārvalde, Barkavas pamatskola, Jēkabpils Agrobiznesa koledža Barkavas struktūrvienībā (tās dienesta viesnīcā iespējams pārnakšņot arī tūristiem), kultūras nams, pasta nodaļa, degvielas uzpildes stacija un bibliotēka.

Barkava ir viena no tām Latvijas vietām, kas visvairāk cietušas no Sosnovska latvāņu invāzijas.


Roka

Roka ir cilvēka un dažu dzīvnieku augšējais brīvais loceklis no pleca līdz plaukstai. Cilvēkam ir divas rokas, ko izmanto, lai apietos ar dažādiem priekšmetiem.

Cilvēka rokas ir pārveidojušies priekšējie locekļi, kas, pateicoties tam, ka cilvēki stāv vertikāli, ir kļuvušas par savdabīgiem satveršanas orgāniem un ir pielāgojušās izpildīt dažādas, darbam nepieciešamas smalkas kustības — tāpēc roku kauli ir smalkāki un vieglāki kā apakšēju locekļu — kāju — kauli un savienojas savā starpā ar kustīgākiem savienojumiem. Īpaša ir arī supinācija un pronācija (spieķa kaula griešanās ap elkoņa kaulu, mainot plaukstas novietojumu augšup vai lejup). Bez kustīguma locītavās rokas kustības brīvība ir atkarīga arī no plecu joslas — atslēgas kaula un lāpstiņas.


Pumpurošanās

Pumpurošanās ir dzīvnieku un augu bezdzimumvairošanās veids, kad jauns organisms vai jauna šūna veidojas no vecākorganisma vai šūnas izaugumiem. Pumpurošanās raksturīga arī daudzām sēnēm. Dzīvnieku vidū pumpurojoties vairojas galvenokārt vienšūnas organismi, sūkļi, zarndobumaiņi, tunikāti, daži tārpi. Dažām sugām pumpurošanās nenotiek līdz galam un jaunie īpatņi paliek savienoti ar vecākorganismu, veidojot kolonijas.


Taivāna (sala)

Taivāna jeb Formoza () ir lielākā Ķīnas Republikai piederošā sala Dienvidķīnas jūrā. Salas kopējā platība ir km², pēc 2012. gada datiem salā dzīvoja 23,26 miljoni iedzīvotāju. Vairums iedzīvotāju ir hakki un haņi.


Intars Dambis

Intars Dambis (dzimis ) ir latviešu bobsleja stūmējs, kurš startē kopš 2002. gada. Dzimis Gulbenes slimnīcā, bet audzis un sporta gaitas sācis Alūksnes novada Alsviķu pagastā. Šobrīd dzīvo Alūksnē, kur kopā ar ģimeni uzsākuši biznesu tūrisma jomā un nopirkuši kuģīti, ar kuru tūristus vasarā vizina pa skaisto Alūksnes ezeru.

Pasaules čempionātā I. Dambis pirmo reizi piedalījās 2005. gadā, finišējot 24. vietā, kopā ar Gati Gūtu, Intaru Dīcmani un Reini Rozīti. Līdz nākamajiem startiem vajadzēja gaidīt vairāk nekā gadu. 2007. gadā I. Dambis kopā ar Mihailu Arhipovu piedalījās PČ sacensībās Sanktmoricā gan divnieku, gan četrinieku sacensībās. Pirmo reizi Pasaules kausa posmos I. Dambis brauca 2007./08. gadu sezonā. Čezānā kopā ar Jāni Miņinu, Daumantu Dreiškenu un Oskaru Melbārdi I. Dambis izcīnīja uzvaru četrinieku sacensībās un kļuva par Eiropas čempionu. Nedēļu vēlāk četrinieks izcīnīja otro uzvaru pēc kārtas, Sanktmoricas trasē.

2009. gada pasaules čempionātā I. Dambis izcīnīja 3. vietu.

Precējies, ir bērni.


Ligatūra

Ligatūra (no — 'apvienots') rakstos un tipografikā ir divu vai vairāku burtu apvienojums vienā simbolā. Ligatūras parasti apvieno divus vienu otram sekojošus burtus ar vienojošu komponentu. Ligatūras ir daļa no lielākas glifu apakšklases, kuru sauc par "kontekstuālajām formām"; tie ir gadījumi, kad burta specifiskā forma ir atkarīga no blakus esošajiem burtiem vai rindas beigām.


Sebastjēns Buemi

Sebastjēns Olivjē Buemi (; dzimis Ēglā, Šveicē) ir Šveices franču autosportists. No . līdz . gada sezonai viņš brauca Formula 1 sacīkstēs, pārstāvot Scuderia Toro Rosso komandu.


Sumatra

Sumatra () lielākā Indonēzijas sala, sestā lielākā sala pasaulē. Izvietojusies Malajas arhipelāga ziemeļrietumos. Salas austrumu krastu apskalo Indijas okeāns, rietumu — Malakas šaurums un Natunas un Javas jūras. No Javas salas dienvidaustrumos to atdala Zunda šaurums.


Fazao Malfakasas nacionālais parks

Fazao Malfakasas nacionālais parks () ir 1975. gadā izveidots nacionālais parks Togo centrālajā daļa, Centrālajā reģionā un Karas reģionā. Tas ir lielākais no trim Togo nacionālajiem parkiem. Uz rietumiem no tā atrodas Kjabobo nacionālais parks Ganā. 20. gadsimta deviņdesmito gadu politiskās nestabilitātes gados parks smagi cieta no malu medniecības.


Boļi

Boļi ir ciems Cēsu novada Jaunpiebalgas pagastā. Atrodas pagasta austrumu daļā.

Apdzīvotā vieta atrodas nomaļus no valsts autoceļiem, Vilaunes upes krastā. Ciems ir daļēji izzudis.


Otrā Harkivas kauja

Otrā Harkivas kauja (, ) bija Otrā pasaules kara Austrumu frontes kauja 1942. gada maijā Harkiva apgabalā.

Vērmahta 6. armija, sadarbojoties ar ģenerāļa Evalda fon Kleista 1. tanku armiju, atsita Sarkanās armijas uzbrukumu Harkivai un Izjumas apkārtnē ielenca vairākas PSRS armijas, gūstā saņemot gandrīz 240 000 padomju karavīru, 2600 artilērijas iekārtu un 1200 tanku. Vērmahta uzvara nodrošināja 1942. gada vasaras uzbrukumu dienvidaustrumu virzienā.


Rudgalvji

Rudgalvji ir ciems Cēsu novada Jaunpiebalgas pagastā. Atrodas pagasta ziemeļrietumu daļā pie Jaunpiebalgas robežu.

Apdzīvotā vieta atrodas pie autoceļa P33, Gaujas upes krastā.


Naudēļi

Naudēļi ir ciems Cēsu novada Jaunpiebalgas pagastā. Atrodas pagasta centrālajā daļā.

Apdzīvotā vieta atrodas pie autoceļa V338, Gaujas upes krastā.


Strupiņi

Strupiņi (izloksnē arī Strupīni) ir ciems Cēsu novada Jaunpiebalgas pagastā. Atrodas pagasta centrālajā daļā.

Apdzīvotā vieta atrodas nomaļus no valsts autoceļiem, Gaujas upes krastā.


Mostene

Mostene ir ciems Cēsu novada Jaunpiebalgas pagastā. Atrodas pagasta ziemeļu daļā.

Apdzīvotā vieta atrodas pie autoceļa P20.